
ஆதியாகமம் முதலாம் அதிகாரத்தில்  சிருஷ்டிப்பின் சரித்திரத்தைப்பற்றிச் சொல்லப்பட்டிருக்கிறது. அதன் இரண்டாவது அதிகாரத்தில், சிருஷ்டிப்பின் சரித்திரம்  மேலும் விரிவாக சொல்லப்பட்டிருக்கிறது.  அதிலும்  விசேஷமாய்  மனுஷனோடு தொடர்புடைய சம்பவங்கள் இந்த அதிகாரத்தில் விரிவாக சொல்லப்பட்டிருக்கிறது.

தேவன் ஏழாம் நாளில் ஓய்ந்திருந்து,  ஏழாம்  நாளை ஆசீர்வதித்து அதை பரிசுத்தமாக்குகிறார் (ஆதி 2:1#3). மனுஷனுடைய சிருஷ்டிப்பைப்பற்றிய  அதிகமான விவரங்கள்  இந்த வசனப்பகுதியில் சொல்லப்பட்டிருக்கிறது (ஆதி 2:4#7). 

ஏதேன்  தோட்டத்தைப்பற்றிய விளக்கம். தேவன் மனுஷனை ஏதேன் தோட்டத்திலே வைக்கிறார்.  தேவன் மனுஷனுக்கு  நிபந்தனையையும்,  உடன்படிக்கையையும் கொடுக்கிறார்      (ஆதி 2:8#17).

தேவன் ஸ்திரீயை சிருஷ்டிக்கிறார்.  ஆதாமுக்கும் ஏவாளுக்கும்  விவாக சம்பந்தம் உண்டாகிறது  (ஆதி 2:18#25). 



ஏழாம்நாள்

ஆதி 2:1#3



ஆதி 2:1. இவ்விதமாக வானமும்,பூமியும், அவைகளின் சர்வசேனையும் உண்டாக்கப்பட்டுத் தீர்ந்தன. 

ஆதி 2:2. தேவன் தாம் செய்த தம்முடைய கிரியையை ஏழாம் நாளிலே நிறைவேற்றி, தாம் உண்டாக்கின தம்முடைய கிரியைகளையெல்லாம் முடித்தபின்பு, ஏழாம்நாளிலே ஓய்ந்திருந்தார். 

ஆதி 2:3. தேவன் தாம் சிருஷ்டித்து உண்டுபண்ணின தம்முடைய கிரியைகளையெல்லாம் முடித்தபின்பு அதிலே ஓய்ந்திருந்தபடியால், தேவன் ஏழாம் நாளை ஆசீர்வதித்து, அதைப் பரிசுத்தமாக்கினார். 

தேவன் வானத்தையும் பூமியையும்,  அவைகளின்  சர்வசேனையையும்  உண்டாக்கி முடித்திருக்கிறார்.  தேவன் தாம் செய்த தம்முடைய கிரியையை ஏழாம் நாளிலே நிறைவேற்றி, தாம் உண்டாக்கின தம்முடைய கிரியைகளையெல்லாம் முடித்தபின்பு, ஏழாம்நாளிலே ஓய்ந்திருந்தார் (ஆதி 2:1,2).

தேவன் வானத்திலும் பூமியிலும் சிருஷ்டித்த எல்லாமே  ஒழுங்கும் கிரமமுமாகயிருக்கிறது. அவை  தேவனுடைய கட்டளைக்கு  உட்பட்டு இயங்குகிறது.  தேவனுடைய சிருஷ்டிகளெல்லாம்  அதற்கு  நியமிக்கப்பட்டிருக்கிற  ஸ்தானங்களில் நேர்த்தியாக வைக்கப்பட்டிருக்கிறது.  ஒவ்வொரு சிருஷ்டியும் தன்னையும், தன்னுடைய கடமைகளையும் அறிந்திருக்கிறது.  அவையெல்லாமே  தங்களுடைய வேலைகளை ஒழுங்காய்ச் செய்கிறது.

வானமும் பூமியும், அவைகளின் சர்வசேனையும்  உண்டாக்கப்பட்டு தீர்ந்திருக்கிறது. வானத்திலும் பூமியிலும் தேவனுடைய சிருஷ்டிப்பின் கிரியைகள் நிறைவுபெற்றிருக்கிறது.  தேவன் இவையெல்லாவற்றையும் ஆறு நாட்களில் சிருஷ்டித்து முடித்திருக்கிறார். 

தேவன் தாம் செய்த தம்முடைய கிரியையை ஏழாம் நாளிலே நிறைவேற்றுகிறார். தேவன் இயற்கையை ஆளுகை செய்து, தம்முடைய அற்புதத்தை வெளிப்படுத்துகிறார். அதே வேளையில்  தேவன் இயற்கையின் பிரமாணத்திற்கும் முக்கியத்துவம் கொடுக்கிறார்.

தேவன் தம்முடைய கிரியைகளையெல்லாம் முடித்த பின்பு ஏழாம் நாளிலே ஓய்ந்திருந்தார்.அவர்  களைப்படைந்து,  அசதியாயிருந்து,  ஓய்வு எடுக்கவில்லை. தேவன் தாம் உண்டாக்கின எல்லாவற்றையும் பார்க்கிறார்.  அவையெல்லாமே மிகவும் நன்றாயிருக்கிறது.   ஆகையினால் தேவன் ஏழாம்            நாளிலே ஓய்ந்திருந்தார். அவர் மிகவும் சந்தோஷமாயிருந்ததினால், ஓய்வாகயிருக்கிறார்.

தேவன் தமது கிரியைகளை ஆறாம் நாளிலேயே நிறைவேற்றி விட்டார்.  (ஆதி 1:31; யாத்20:11) ஏழாம் நாளில் ஓய்ந்திருந்தார்.         (ஆதி 2:2). செப்துவஜிந்த் பதிப்பிலும், மேலும் பல பழைய ஏற்பாட்டு  மூல பாஷை பதிப்புகளிலும் ""ஏழாம் நாளில் நிறைவேற்றினார்'' என்னும் வாக்கியத்திற்குப் பதிலாக ""ஆறாம் நாளிலே நிறைவேற்றினார்'' என்றுள்ளது.

தேவன் சிருஷ்டித்துக் களைப்படைந்து ஓய்ந்திருக்க வில்லை. தேவனுக்குக் களைப்பு உண்டாகாது. தம்முடைய சிருஷ்டிக்கும் கிரியைகளை நிறைவேற்றியதினால் தேவன் ஓய்ந்திருக்கிறார்.  (ஆதி  2:2-3). தமது கிரியைகûளை நிறைவேற்றி தேவன் ஏழாம் நாளிலே ஓய்ந்திருந்து பூரித்தார். (யாத் 31:17). ஜனங்களும், இதுபோன்று ஆறு நாட்கள் வேலைசெய்து ஏழாம் நாளில் ஓய்ந்திருந்து பூரித்திருக்க வேண்டும். (யாத் 20:8-11;  யாத் 23:12; யாத் 34:21) நித்திய ஓய்விற்கு அடையாளமாக ஏழாம் நாளில் ஓய்ந்திருப்பது குறிப்பிடுகிறது (கொலோ 2:14-17; எபி 4:1-11).

""தேவன் ஓய்ந்திருந்தார்'' என்று  ஆதி 2:3 ஆவது வசனம் கூறுகிறது. சிருஷ்டிப்பின் காலத்திலிருந்து இன்று வரையிலும் தேவன் ஒவ்வொரு ஏழாம் நாளிலும் ஓய்ந்திருக்கவில்லை. மனுஷன் பாவம் செய்யும்போது தேவன் மறுபடியும் கிரியை செய்ய வேண்டியது அவசியமாயிருக்கிறது. (ஆதி 3:8-24) வாரத்தின் ஆறு நாட்கள் மட்டுமல்லாமல், எல்லா நாட்களிலுமே தேவன் கிரியை செய்து கொண்டிருக்கிறார். 

தேவனுடைய மீட்பின் கிரியை வாரத்தின் ஏழு நாட்களிலும் கிரியை செய்து கொண்டிருக்கிறது. ஆகையினால் தேவன் ஒவ்வொரு ஏழாம் நாளையும் வேறுபிரித்து அதை பரிசுத்த நாளாக ஆசரித்தார் என்பது தவறான உபதேசம் என்று வேதபண்டிதர்களில் பலர் வியாக்கியானம் கூறுகிறார்கள். ஆதியிலிருந்து ஒவ்வொரு ஏழாம் நாளிலும் மனுஷர் ஓய்ந்திருக்க வேண்டுமென்று எந்த வேதவாக்கியமும் கட்டளையிடவில்லை.

தேவனுடைய ஓய்வுநாளும், மனுஷருடைய ஓய்வுநாளும் ஒன்றாய் இருக்க முடியாது. மனுஷன் ஆறாம் நாள்  வரையிலும் சிருஷ்டிக்கப்படவில்லை.        அவன் சிருஷ்டிக்கப்பட்ட பின்பு ஒரு நாள் மட்டுமே வேலை செய்திருக்கிறான்.         அந்த நாளில் மிருகங்களுக்கெல்லாம் அவன் பெயர் சூட்டியிருக்கிறான்.          (ஆதி 1:24-31; ஆதி 2:7, 19-25). 

மனுஷருடைய முதலாவது ஓய்வுநாளைப் பற்றி முதன்முறையாக யாத் 16:23-29  ஆகிய வசனங்களில் கூறப்பட்டிருக்கிறது. ஆதி 2:3 ஆவது வசனத்தில் தேவனுடைய ஓய்வுநாளைப் பற்றிக் கூறப்பட்டிருப்பதற்கு 2,513 வருஷங்களுக்குப் பின்பு மனுஷருடைய ஓய்வுநாளைப் பற்றி வேதாகமம் கூறுகிறது. 

மேலும் மனுஷருடைய இந்த ஓய்வுநாள் இஸ்ரவேல் தேசத்தாருக்கு மட்டுமே உரியது. தேவன் அவர்களை அடிமைத்தனத்திலிருந்து  மீட்டுக் கொண்டதற்கு அடையாளமாக ஓய்வுநாள் ஆசரிக்கப்படுகிறது            (யாத் 31:12-18,  உபா 5:15;  எசே 20:12-24).

தேவன் தாம் சிருஷ்டித்து உண்டுபண்ணின தம்முடைய கிரியைகளையெல்லாம் முடித்தபின்பு அதிலே ஓய்ந்திருந்தபடியால், தேவன் ஏழாம் நாளை ஆசீர்வதித்து, அதைப் பரிசுத்தமாக்கினார் (ஆதி 2:3).

தேவன் ஓய்வுநாள் பிரமாணத்தை நியமிக்கிறார். வாரத்திலே ஒரு நாள் கர்த்தருக்கு  பரிசுத்தமான ஓய்வுநாள்.   அந்த நாளை  தேவனுடைய  நாமமகிமைக்காக பயன்படுத்தவேண்டும். தேவன் ஏழாம் நாளை ஆசீர்வதித்து,  அதை  பரிசுத்தமாக்கினபடியினால்,  நாமும் ஓய்வுநாளை பரிசுத்தமாக்கவேண்டும்.

ஓய்வுநாள் பிரமாணம் மிகவும் பழமையானது. முற்பிதாக்களின் காலத்திலிருந்தே, கர்த்தருடைய ஜனம்  ஓய்வுநாளை பரிசுத்தமாய் ஆசரித்து வந்திருக்கிறார்கள்.  இஸ்ரவேல் புத்திரர்  மத்தியிலே பாவங்களும், அக்கிரமங்களும் அதிகரிப்பதற்கு முன்பாகவே, அவர்கள் மத்தியில் ஓய்வுநாளை பரிசுத்தமாய் ஆசரிப்பது மிகவும் பிரதானமாயிருந்தது. 

கர்த்தருடைய ஓய்வுநாள் அதிக கனமுள்ளது.  நாம் கர்த்தருக்கு கீழ்ப்படிந்து  ஓய்வுநாளை பரிசுத்தம்பண்ணவேண்டும். ஓய்வுநாள் பிரமாணத்தைக் கனம்பண்ணவேண்டும். நாமும் ஏழாம்       நாளை ஆசீர்வதித்து, அதை பரிசுத்தம்பண்ணவேண்டும். ஓய்வுநாளை பரிசுத்தமாய் ஆசரிக்கவேண்டும்.  

ஓய்வுநாள் ஆசீர்வாதமான நாள்.   தேவன் அந்த நாளை ஆசீர்வதித்திருக்கிறார்.  கர்த்தர் எதை ஆசீர்வதிக்கிறாரோ,  அது  மெய்யாகவே ஆசீர்வதிக்கப்பட்டிருக்கும். தேவன் ஓய்வுநாளிலே நம்மை சந்திப்பதாகவும்,  நம்மை ஆசீர்வதிப்பதாகவும் வாக்குப்பண்ணியிருக்கிறார்.



ஓய்வுநாள் பரிசுத்தமான நாள்.  தேவன் ஓய்வுநாளை  பரிசுத்தமாக்கினபடியினால்,  அந்த நாள்  பரிசுத்தமான நாளாயிருக்கிறது.  கர்த்தருக்கு பரிசுத்தமானது.  அவருடைய ஜனமாகிய நமக்கும் பரிசுத்தமானது.

தேவனாகிய கர்த்தர்

ஆதி 2:4#6



ஆதி 2:4. தேவனாகிய கர்த்தர் பூமியையும் வானத்தையும் உண்டாக்கின நாளிலே, வானமும் பூமியும் சிருஷ்டிக்கப்பட்ட வரலாறு இவைகளே. 

ஆதி 2:5. நிலத்தினுடைய சகலவிதச் செடிகளும் பூமியின்மேல் இன்னும் உண்டாகவில்லை, நிலத்தினுடைய சகலவிதப் பூண்டுகளும் இன்னும் முளைக்கவில்லை; ஏனெனில் தேவனாகிய கர்த்தர் பூமியின்மேல் இன்னும் மழையைப் பெய்யப்பண்ணவில்லை; நிலத்தைப் பண்படுத்த மனுஷனும் இருந்ததில்லை. 

ஆதி 2:6. அப்பொழுது மூடுபனி        பூமியி-ருந்து எழும்பி, பூமியையெல்லாம் நனைத்தது. 

சிருஷ்டிகராகிய தேவன் இந்த வசனத்தில் ""தேவனாகிய கர்த்தர்'' என்று அழைக்கப்படுகிறார்.  சிருஷ்டிகருக்கு  புதிய நாமம் கொடுக்கப்பட்டிருக்கிறது.  இதற்கு முன்பு தேவனுக்கு  இந்தப் பெயர் வழங்கப்படவில்லை.  தேவனாகிய கர்த்தர்  என்னும் பெயருக்கு  பயன்படுத்தப்படும் எபிரெய வார்த்தை ""யெகோவா''  என்பதாகும்.  

இதுவரையிலும் தேவன் ""எலோகிம்''   என்று அழைக்கப்பட்டவர் இப்பொழுது தேவனாகிய கர்த்தர் ""எலோகிம் # யெகோவா'' என்று அழைக்கப்படுகிறார். தேவன் மனுஷரோடு ஏற்படுத்திக் கொள்ளும் உடன்படிக்கையின் உறவையும், தேவனுடைய சர்வ வல்லமையையும் தேவனாகிய கர்த்தர் என்னும் திருநாமம் வெளிப்படுத்திக் காண்பிக்கிறது.

பரிசுத்தவேதாகமத்தில்  தேவனுக்கு  வழங்கப்பட்டிருக்கும் நாமங்களின் விவரம் வருமாறு:



1. தேவனாகிய கர்த்தர்  (ஆதி 2:4-25)

	2. கர்த்தராகிய ஆண்டவர்   (ஆதி 15:2,8)

	3. யேகோவாயீரே (ஆதி 22:8-14)

	4. யேகோவாநிசி   (யாத் 17:15)

	5. யேகோவா   ரஃபா  #  பரிகாரியாகிய 	கர்த்தர்   (யாத் 15:26)

	6. யெகோவா ஷாலோம்  (நியா  6:24)

	7. நீதியாயிருக்கிற கர்த்தர்    (எரே 23:6; எரே 33:16)

	8. பரிசுத்தம்    பண்ணுகிற    கர்த்தர்    (யாத் 31:13;  லேவி  20:8;         லேவி  21:8; லேவி 22:9, 16,32;      எசே 20:12)

	9. சேனைகளின் கர்த்தர்  (1சாமு  1:3)

	10. யேகோவா ஷம்மா  (எசே  48:35)

	11. உன்னதமான  கர்த்தர்    (சங் 7:17; சங் 47:2; சங் 97:9)

	12. என் மேய்ப்பராகிய கர்த்தர்   (சங் 23:1)

	13. நம்மை     உண்டாக்கின   கர்த்தர்   (சங் 95:6)

	14. நம்முடைய    தேவனாகிய  கர்த்தர்   (சங் 99:5,8,9)

	15. உன்   தேவனாகிய     கர்த்தர்    (யாத் 20:2,5,7)

	16. என் தேவனாகிய கர்த்தர்  (சக 14:5) 

ஆதியாகமம் முதலாம் அதிகாரத்தில் சிருஷ்டிகராகிய தேவனுக்கு பயன்படுத்தப்பட்டிருக்கிற எபிரெய வார்த்தை  ""எலோகிம்''  என்பதாகும்.  எலோகிம் என்னும் பெயருக்கு  வல்லமையுள்ள தேவன் என்று பொருள்.  தேவன்  இங்கே ""தேவனாகிய கர்த்தர்'' என்று அழைக்கப்படுகிறார். அவருக்கு ""யெகோவா எலோகிம்'' என்னும் எபிரெய  பெயர் பயன்படுத்தப்பட்டிருக்கிறது.  இந்தப் பெயருக்கு ""வல்லமையும் பரிபூரணமுள்ள  தேவன்'' என்று பொருள். தேவன்  நிறைவேற்றுகிறவராயிருக்கிறார்.



யெகோவா என்னும் பெயரை யாரும் உச்சரிக்கக்கூடாது. எபிரெய பாஷையில் யெகோவா என்னும் பெயரில் உயிர் எழுத்துக்கள் எதுவும் பயன்படுத்தப்படவில்லை. எல்லாமே மெய்எழுத்துக்கள்.  உயிர் எழுத்து இல்லாமல் எந்த மெய் எழுத்தையும் உச்சரிக்கமுடியாது.

யெகோவா தேவன்  இருக்கிறவராகவே இருக்கிறார்.  அவர் தாமாகவே      இருக்கிறார்.  அவர்  எல்லா ஜீவன்களுக்கும் ஜீவாதாரமாக இருக்கிறார். தேவனாகிய கர்த்தர் பரிசுத்தர்.  பரிசுத்தமான கர்த்தருடைய நாமத்தை,  சாதாரண மனுஷராகிய நாம் உச்சரிக்க முடியாதபடி, அவருக்கு ""யெகோவா'' என்னும் பெயர் கொடுக்கப்பட்டிருக்கிறது.

நிலத்தினுடைய சகலவிதச் செடிகளும் பூமியின்மேல் இன்னும் உண்டாகவில்லை, நிலத்தினுடைய சகலவிதப் பூண்டுகளும் இன்னும் முளைக்கவில்லை; ஏனெனில் தேவனாகிய கர்த்தர் பூமியின்மேல் இன்னும் மழையைப் பெய்யப்பண்ணவில்லை; நிலத்தைப் பண்படுத்த மனுஷனும் இருந்ததில்லை. அப்பொழுது மூடுபனி பூமியி-ருந்து எழும்பி, பூமியையெல்லாம் நனைத்தது (ஆதி 2:5,6).

நோவாவின் காலத்தில் ஜலப்பிரளயத்திற்கு முன்பாக பூமியில்  மழையே பெய்யவில்லையென்று இந்த வாக்கியத்திற்குப் பொருள்கூறக்கூடாது. தாவரங்களும், மனுஷரும் சிருஷ்டிக்கப்பட்ட அந்தச் சிருஷ்டிப்பின் காலத்தில் அதுவரையிலும் பூமியின்மேல் மழை பெய்யவில்லை. அதன் பின்பு மழை பெய்திருக்கிறது. 

லூசிபரின் காலத்தில் பூமியின்மேல் மழை பெய்ததாக யோபு 38:4-9, 25-30; சங் 135:7; சங்  147:8; நீதி 8:27-29; ஏசா 14:12-14; எரே 10:12-13 ஆகிய வசனங்களை மேற்கோளாகக் கூறி ஒருசிலர் வியாக்கியானம் கூறுகிறார்கள். 

சிருஷ்டிப்பின் இந்தக் காலத்திலிருந்து நோவாவின் காலம் வரைக்கும் இடையிலுள்ள 1,656 வருஷங்களில் பூமியின்மேல் மழை பெய்திருக்க வேண்டும்.

பூமியின்மேல் சகலவித செடிகளும், பூண்டுகளும் இன்னும் முளைக்கவில்லை. பூமி இன்னும் தன் கனிகளைக் கொடுக்கவில்லை. பூமி தானாக கனிகளைக் கொடுக்காது.  தேவனுடைய சர்வவல்லமையே  கனிகளைக் கொடுக்க வைக்கும்.  

மனுஷருடைய ஆத்துமாவில்  தேவனுடைய கிருபை தானாக வருவதில்லை.  கர்த்தர் தம்முடைய  கிருபையினாலும் இரக்கத்தினாலும், நம்முடைய ஆத்துமாவிலே  தமது கிருபையைக் கொடுக்கிறார். 

தேவன்  சகலவித  செடிகளையும், சகலவித பூண்டுகளையும் உண்டாக்கினார்.  ஆனால்  அவை தானாக முளைக்காது.  தேவனுடைய  வல்லமை வெளிப்பட்டால் மாத்திரமே சகலவித செடிகளும்,  சகலவித பூண்டுகளும் முளைக்கும்.  

கர்த்தர்  பூமியின்மேல்  இன்னும்  மழையை பெய்யப்பண்ணவில்லை.  மழை தேவனுடைய வரம். தேவனே மழையைப் பெய்யப்பண்ணுகிறவர்.  மழையானது கர்த்தருடைய சித்தத்தின் பிரகாரம் பெய்யும்.  

மழை பெய்தால்தான் நிலத்தினுடைய செடிகளும் பூண்டுகளும் முளைக்கும்  என்பது இயற்கையின் பிரமாணம்.       தேவனோ இயற்கையின் பிரமாணத்திற்கு கட்டுப்பட்டவரல்ல.  ஆனாலும்  தேவன்  இயற்கையின் பிரமாணத்தையும் அங்கீகரித்து, பூமியின்மேல் மழையைப் பெய்யப்பண்ணி,  நிலத்தினுடைய சகலவித செடிகளையும்,  பூண்டுகளையும் முளைக்கப்பண்ணுகிறார்.

தேவனே இந்தப் பூமியின்மீது  சகலவித செடிகளையும், பூண்டுகளையும் உண்டாக்கினவர்.  இவை  தேவனுடைய சிருஷ்டிப்பு.  தேவனானவர்  தம்முடைய சிருஷ்டிகளை பராமரிக்கிறவர்.  அவர் தம்முடைய கிருபையினால் செடிகளுக்கும் பூண்டுகளுக்கும் மழையைப் பெய்யப்பண்ணி, அவற்றை முளைக்கப்பண்ணுகிறவர். 

பூமியின்மேல் சகலவித செடிகளும், பூண்டுகளும்  உண்டாக்கப்பட்டிருந்தாலும்,  தேவனாகிய கர்த்தர்  பூமியின்மேல்  இன்னும் மழையைப் பெய்யப்பண்ணவில்லை. ஆகையினால் தேவன் உண்டாக்கின செடிகளும் பூண்டுகளும்  இன்னும் முளைக்கவில்லை. 

பூமியின்மேல் இன்னும் மழை பெய்யாவிட்டாலும்,  தேவனாகிய கர்த்தர்  மழைக்கு ஒப்பான மூடுபனியை அனுப்புகிறார்.   அப்பொழுது மூடுபனி பூமியிலிருந்து எழும்பி பூமியையெல்லாம் நனைக்கிறது.  தேவனுடைய தெய்வீக கிருபை  பனியைப்போல இறங்கி வரும்.  பனி  ஆரவாரத்தோடு இறங்கி வராமல்  அமைதியாக இறங்கி வரும். அதுபோலவே தேவனுடைய கிருபை மனுஷருடைய ஆத்துமாவின்மீது ஆரவாமில்லாமல் அமைதியாய் இறங்கி வரும். தேவகிருபை சபையை  பனியைப்போல  சந்தடியில்லாமல் நனைக்கும். 

""மழையானது இளம்பயிரின்மேல் பொழிவதுபோல, என் உபதேசம் பொழியும்; பனித்துளிகள் புல்-ன்மேல் இறங்குவதுபோல, என் வசனம் இறங்கும்'' (உபா 32:2). 

""மூடுபனி''  என்பதன் எபிரெய வார்த்தை ""எத்''  என்பதாகும். இதற்கு மூடுபனி, (ஆதி 2:6) நீர்த்துளி   (யோபு 36:27) என்று பொருள். தேவ ஆவியானவர் ஜலத்தின்மேல் அசைவாடிக் கொண்டிருந்தார். ஜலத்தின் மத்தியில் தேவன் ஆகாய விரிவை உண்டாக்கினார். பூமியிலிருந்து தண்ணீர் ஆவியாகி, வானத்திற்கு உயரே சென்று, பின்பு அது மழையாகப் பூமிக்கு பொழிகிறது. (சங் 135:7; சங் 148:8;        எரே 10:12-13). 

ஆனால் இந்த வசனம் மூடுபனி பூமியிலிருந்து எழும்பி பூமியை நனைத்தது என்று கூறுகிறது. ஆதாமிற்கும், நோவாவிற்கும் இடைப்பட்ட 1,656 வருஷக்காலத்தில் தேவன் இவ்வாறுதான் பூமியை நனைத்தாரா என்று தெரியவில்லை. நோவா பேழையை உண்டுபண்ணி முடிக்கும் வரையிலும் பூமியிலுள்ள மனுஷர் யாரும் மழையைக் காணவில்லை.

மனுஷன் ஜீவாத்துமாவானான் 

ஆதி 2:7   



ஆதி 2:7.  தேவனாகிய கர்த்தர் மனுஷனைப் பூமியின் மண்ணினாலே உருவாக்கி, ஜீவசுவாசத்தை அவன் நாசியிலே ஊதினார், மனுஷன் ஜீவாத்துமாவானான். 

தேவன் மனுஷனை அற்புதமாக சிருஷ்டித்திருக்கிறார். ஆதியிலே தேவன்  வானத்தையும் பூமியையும் சிருஷ்டித்தார்.  மனுஷன்  ஒரு சிறிய உலகத்தைப்போல இருக்கிறான்.  உலகத்தில்  வானமும் பூமியும் இருப்பதுபோல, மனுஷனுக்குள்ளே ஆத்துமாவும் சரீரமும் இருக்கிறது.   மனுஷனுடைய சரீரமும், அவனுடைய ஆத்துமாவும்  எவ்வாறு சிருஷ்டிக்கப்பட்டது என்னும் விவரம் இந்த வசனப்பகுதியில் சொல்லப்பட்டிருக்கிறது.

மனுஷனுடைய சிருஷ்டிப்பு மிகவும் விநோதமானது.  தேவனாகிய கர்த்தர் மனுஷனை பூமியின் மண்ணினாலே உருவாக்கினார்.  மனுஷன்  உண்டாக்கப்பட்ட விதம் மிகவும் சாதாரணமானது.  ஆனாலும் மனுஷன் மிகவும் அற்புதமானவன்.  மண்ணிலிருந்து ஜீவனுள்ள மனுஷனை  உண்டாக்குவது மிகவும் கடினம்.  தேவனாகிய கர்த்தரோ சர்வவல்லமையுள்ளவர்.  அவரால் கூடாத காரியம் ஒன்றுமில்லை. 

தேவன்  ஒன்றுமில்லாத வெறுமையிலிருந்து  வானத்தையும் பூமியையும் சிருஷ்டித்தார்.  ஒன்றுமில்லாத வெறுமையிலிருந்து  சிருஷ்டிக்கக்கூடிய தேவனால்,  மண்ணிலிருந்து மனுஷனை உருவாக்குவது இலேசான காரியம்.  மனுஷனை உருவாக்குவதற்கு மண் இருக்கவேண்டும்  என்னும் அவசியம்கூட தேவனுக்கு இல்லை.  அந்த மண்கூட இல்லாமல்,  தேவனால்  மனுஷனை உருவாக்க முடியும். 

ஆனாலும்  மனுஷனை  பூமியின் மண்ணினாலே உருவாக்குவது  தேவனாகிய கர்த்தருடைய சித்தமாயிற்று. தேவன் மனுஷனை விலையுயர்ந்த பொன்னிலிருந்தோ, முத்துக்களிலிருந்தோ, வைரத்திலிருந்தோ உருவாக்கவில்லை.  அவர் மனுஷனை  பூமியின் சாதாரண மண்ணினாலே உருவாக்குகிறார்.  நம்முடைய சரீரம்  சாதாரணமான மண்ணிலிருந்து உருவாக்கப்பட்டது என்பதை நாம் நினைவுகூரவேண்டும்.  நம்முடைய சரீரத்தின்  அமைப்பும் இசைவும்  பூமியின் மண்ணினால் உண்டானது. 

தேவன் மனுஷனை பூமியின் மண்ணினாலே   உருவாக்கியதினால்,  நம்முடைய சரீரம் மண்பாத்திரத்திற்கு ஒப்பானதாயிருக்கிறது.  ஆகையினால் நம்முடைய சரீரத்தைக் குறித்து பெருமைப்பட நம்மிடத்தில் ஒன்றுமே இல்லை. 

""களிமண்போல என்னை உருவாக்கினீர் என்பதையும், என்னைத் திரும்பத் தூளாகப்போகப்பண்ணுவீர் என்பதையும் நினைத்தருளும்'' (யோபு 10:9). 

மனுஷருடைய சரீரம் பூமியின் மண்ணினாலே உருவாக்கப்பட்டாலும்,  நம்மை உருவாக்கின தேவனாகிய கர்த்தர்  மிகவும் பெரியவர். அவர் நம்மை மிகவும் நேர்த்தியாகவும், நுணுக்கமாகவும் உருவாக்கியிருக்கிறார்.  தேவன் மற்ற சிருஷ்டிகளையெல்லாம் சிருஷ்டித்தார். உண்டாக்கினார்.  ஆனால் அவர்  மனுஷனை மாத்திரம் உருவாக்குகிறார்.  

சிருஷ்டிப்பதும் உண்டாக்குவதும்  ஒரு க்ஷணப்பொழுதில் நடைபெறும் காரியம்.  உருவாக்குதல்  என்பது  படிப்படியாக  உருவாக்குவதைக் குறிக்கும்.  தேவனாகிய கர்த்தர் பூமியின் மண்ணிலிருந்து மனுஷனை உருவாக்கும்போது,  மிகவும் கவனமாகவும்,  மிகவும் நுணுக்கமாகவும் உருவாக்குகிறார்.  மனுஷனுடைய சரீரம் மண்ணாயிருந்தாலும்,  இதை உருவாக்கின  தேவனாகிய கர்த்தரின்  கைத்திறமை மிகவும் அற்புதமானது. அது  மனுஷனுடைய சரீரத்தில் காணப்படுகிறது. 

ஆகையினால் நம்முடைய சரீரங்களை ஜீவனுள்ள பலிகளாக தேவனாகிய கர்த்தருக்கு ஒப்புக்கொடுக்க வேண்டும். 

""அப்படியிருக்க, சகோதரரே, நீங்கள் உங்கள் சரீரங்களைப் பரிசுத்தமும் தேவனுக்குப்பிரியமுமான ஜீவப-யாக ஒப்புக்கொடுக்கவேண்டுமென்று, தேவனுடைய இரக்கங்களை முன்னிட்டு உங்களை வேண்டிக்கொள்ளுகிறேன்; இதுவே நீங்கள் செய்யத்தக்க புத்தியுள்ள ஆராதனை''       (ரோம 12:1).

மனுஷனுடைய ஆத்துமாவின் சிருஷ்டிப்பு மிகவும் அற்புதமானது.  அது  அதிக விசேஷமானது. தேவனாகிய கர்த்தர் மனுஷனைப் பூமியின் மண்ணினாலே உருவாக்கி, ஜீவசுவாசத்தை அவன் நாசியிலே ஊதினார், மனுஷன் ஜீவாத்துமாவானான் (ஆதி 2:7). 

தேவன் மனுஷனுடைய நாசியிலே ஜீவசுவாசத்தை ஊதுகிறார்.  இந்த ஜீவசுவாசம் பரலோகத்திலிருந்து வருகிறது.  ஜீவசுவாசமானது  பூமிக்குரியதுமல்ல.  அது  பூமியினால் உண்டாக்கப்பட்டதுமல்ல. மனுஷனுடைய சரீரம் பூமியின் மண்ணினாலே உருவாக்கப்பட்டது. ஆனால் மனுஷனுக்குள் ஊதப்படும் ஜீவசுவாசம்,  பூமியின் மண்ணினாலே உருவாக்கப்பட்டதல்ல. ஜீவசுவாசம்  தேவனாகிய கர்த்தரிடத்திலிருந்து நேரடியாக வருகிறது.

தேவனாகிய கர்த்தரே ஜீவசுவாசத்தை மனுஷனுடைய நாசியிலே ஊதுகிறார். மனுஷன் ஜீவாத்துமாவாகிறான்.  நம்முடைய ஆத்துமாவிலிருப்பது ஜீவசுவாசம்.  ஜீவனோடிருக்கிற நாம், தேவனுக்கேற்ற விதமாக சுவாசம் பண்ணவேண்டும்.  நம்முடைய ஜீவியம் தேவனுக்கு பிரியமானதாயும், அவருக்கு  பிரயோஜனமானதாயும் இருக்கவேண்டும்.   நாம் தேவனுடைய கரத்திலிருந்தே  நம்முடைய ஆவியைப் பெற்றிருக்கிறோம்.  ஆகையினால் நம்முடைய ஆவியை நாம் தேவனுடைய கரத்தில் ஒப்புவிக்கவேண்டும். 

மனுஷன் ஜீவாத்துமாவாயிருக்கிறான்.  ஆத்துமாவே மனுஷன்.  நம்முடைய சரீரத்தில்  ஜீவசுவாசம் இல்லையென்றால், அது  ஜீவனில்லாமல் மரித்து கிடக்கிற  பிரேதமாயிருக்கும்.  ஜீவனற்ற சரீரத்தினால் ஒரு பிரயோஜனமுமில்லை.  ஆத்துமா சரீரத்தை உயிர்ப்பிக்கவேண்டும்.   மனுஷனுடைய சரீரத்திலே  ஜீவசுவாசம் பிரவேசித்த விதம் மிகவும் அற்புதமானது.  நாம்  ஜீவாத்துமாவாயிருப்பதினால், நமக்கு ஞானம்,  அறிவு,  சிந்தனை,  உணர்வு   ஆகிய பண்புகள் உள்ளன.  இவையெல்லாமே  தேவன் தமது கிருபையினால்   மனுஷனுக்கு கொடுத்திருக்கிற ஈவு. 

தேவன் நமக்கு ஈவாகக் கொடுத்திருக்கிற கிருபைகளையும் தாலந்துகளையும் மிகவும் ஞானமாய்ப் பயன்படுத்த வேண்டும்.  தேவனுடைய தாலந்துகளை அசட்டைபண்ணக்கூடாது.   கர்த்தருடைய கிருபைகளை அசட்டைபண்ணுகிறவர்கள், தங்களுடைய ஆத்துமாக்களையும் அசட்டை பண்ணுகிறார்கள். 

மனுஷனுடைய  சரீரத்தைவிட அவனுடைய ஆத்துமாவே  மிகவும் முக்கியமானது.  தேவனாகிய கர்த்தர்  மனுஷனுடைய  சரீரத்தை  பூமியின் மண்ணினாலே உருவாக்கினார்.  அந்த  மனுஷனுக்கு  ஆத்துமாவைக் கொடுக்கும்போதோ, கர்த்தர் அவன் நாசியிலே ஜீவசுவாசத்தை ஊதினார். 

""புத்திமதியைத் தள்ளிவிடுகிறவன்  தன் ஆத்துமாவை வெறுக்கிறான்; கடிந்துகொள்ளுதலைக் கேட்கிறவனோ ஞானமடைவான்'' (நீதி 15:32). 

மனுஷனுடைய சரீரத்தை  ஜீவாத்துமாவாக்கின தேவனாகிய கர்த்தரால்,  மனுஷனுடைய ஆத்துமாவைப் புதுப்பிக்கவும் முடியும். கர்த்தரால் நமக்கு  ஜீவனைக் கொடுக்கவும் முடியும்.  நம்முடைய ஜீவனை எடுக்கவும் முடியும்.  ஆகையினால்  நம்மிடத்தில்  கர்த்தருக்கு பயப்படும் பயம் இருக்கவேண்டும்.  கர்த்தருக்குப் பயப்படுவதே ஞானத்தின் ஆரம்பம்.  

ஆதாம் என்பதற்கு மண் என்று பொருள். (ஆதி 2:7) மனுஷன் மண்ணிலிருந்து உருவாக்கப்பட்டவன். இதற்கான எபிரெய வார்த்தை ""ஆதாம்''   என்பதாகும். இந்த வார்த்தைக்கு முன்பாக சுட்டுச்சொல்  வந்தால் இது ""ஆதாம்'' என்னும் பெயருள்ள ஒரு மனுஷனைக் குறிக்கும். (ஆதி 1:27; ஆதி 2:7,8,15, 16,19,22; ஆதி 3:12,22,24; ஆதி 5:1;        ஆதி 6:1-4). ஆதி 6:5 ஆவது வசனத்திலிருந்து பழைய ஏற்பாடு முழுவதிலும் இந்த வார்த்தை சுட்டுச்சொல் இல்லாமல் பயன்படுத்தப் பட்டிருப்பதால் அது மனுஷ சந்ததியைப் பொதுவாகக் குறிக்கும்.

ஏதேன் தோட்டம்  

ஆதி 2:8#15



ஆதி 2:8. தேவனாகிய கர்த்தர் கிழக்கே ஏதேன் என்னும் தோட்டத்தை உண்டாக்கி, தாம் உருவாக்கின மனுஷனை அதிலே வைத்தார். 

ஆதி 2:9. தேவனாகிய கர்த்தர், பார்வைக்கு அழகும் புசிப்புக்கு நலமுமான சகலவித விருட்சங்களையும், தோட்டத்தின் நடுவிலே ஜீவவிருட்சத்தையும் நன்மை தீமை அறியத்தக்க விருட்சத்தையும் பூமியி-ருந்து முளைக்கப்பண்ணினார். 

ஆதி 2:10. தோட்டத்துக்குத் தண்ணீர் பாயும்படி        ஏதேனி-ருந்து ஒரு நதி ஓடி, அங்கேயிருந்து பிரிந்து நாலு பெரிய ஆறுகளாயிற்று. 

ஆதி 2:11. முதலாம் ஆற்றுக்குப் பைசோன் என்று பேர், அது ஆவிலா தேசம் முழுவதையும் சுற்றி ஓடும்; அவ்விடத்திலே பொன் விளையும். 

ஆதி 2:12. அந்தத் தேசத்தின் பொன் நல்லது; அவ்விடத்திலே பிதோலாகும், கோமேதகக்கல்லும் உண்டு.

ஆதி 2:13. இரண்டாம் ஆற்றுக்குக் கீகோன் என்று பேர், அது எத்தியோப்பியா தேசம் முழுவதையும் சுற்றி ஓடும். 

ஆதி 2:14. மூன்றாம் ஆற்றுக்கு இதெக்கேல் என்று பேர், அது அசீரியாவுக்குக் கிழக்கே ஓடும்; நாலாம் ஆற்றுக்கு ஐபிராத்து என்று பேர். 

ஆதி 2:15. தேவனாகிய கர்த்தர் மனுஷனை ஏதேன் தோட்டத்தில் அழைத்துக் கொண்டுவந்து, அதைப் பண்படுத்தவும் காக்கவும் வைத்தார். 

மனுஷனிடத்தில் சரீரமும் ஆத்துமாவும் இருக்கிறது.  தேவன்  மனுஷனுடைய சரீரத்தை பூமியின் மண்ணினாலே உருவாக்கினார்.  அவர் அவனுடைய நாசியிலே  பரலோகத்தின்  ஜீவசுவாசத்தை ஊதினார்.  மனுஷன் ஜீவாத்துமாவானான்.   மனுஷனுடைய ஆத்துமா நித்தியமானது. 

மனுஷனுடைய சரீரமும் ஆத்துமாவும்  சந்தோஷமாயிருக்கவேண்டும் என்பது தேவனுடைய  திட்டம்.  தாம் உருவாக்கின மனுஷனுக்கு என்ன செய்யவேண்டும் என்பதையும், அவனுக்கு எதைக் கொடுக்கவேண்டும் என்பதையும், அதை  அவனுக்கு எப்பொழுது செய்யவேண்டும்  என்பதையும் தேவன் அறிந்திருக்கிறார்.  

தேவனாகிய கர்த்தர் கிழக்கே ஏதேன்  என்னும் ஒரு தோட்டத்தை  உண்டாக்குகிறார்.  அதைப்பற்றிய விவரம் இந்த வசனப்பகுதியில் சொல்லப்பட்டிருக்கிறது. தேவன்            தாம் உருவாக்கின மனுஷனை ஏதேன் தோட்டத்திலே வைக்கிறார்.  ஏதேன் தோட்டம்  கர்த்தருக்கு விசேஷமானது.  தாம் பூமியிலே வாசம்பண்ணுவதற்கு, தேவனாகிய கர்த்தர் ஏதேன் தோட்டத்தை தெரிந்தெடுத்து  அதை உண்டாக்கியிருக்கிறார். ஏதேன் தோட்டம்  ராஜாவின் அரமனை தோட்டத்தைப்போல இருக்கிறது. 

ஏதேனுக்குக் கிழக்கே இந்தத் தோட்டம் இருந்தது. ஐபிராத்து,  டைக்கிரீஸ்  ஆகிய இரண்டு பிரசித்தி பெற்ற நதிகள் இந்தத் தோட்டத்தில் பாய்ந்தன. டைக்கிரீஸ் நதியின் மறுபெயர் இதெக்கேல்  (ஆதி 2:14) என்பதாகும். இவ்விரண்டு நதிகள் தவிர, மேலும் இரண்டு நதிகளும் பாய்ந்தன. ஒன்று கீகோன். அது எத்தியோப்பியா தேசம் முழுவதையும் சுற்றி ஓடிற்று. இது நைல் நதியைக் குறிக்கலாம். மற்றொரு நதி பைசோன்,  அது ஆவிலா தேசம் முழுவதையும் சுற்றி ஓடிற்று. ஆவிலா தேசம் அரபியா தேசத்தைக்  குறிக்கும். ஏதேன் தோட்டம் பூமியில் குறிப்பாக எங்கே இருந்தது என்பதை யாரும் இன்னும் கண்டறியவில்லை. அந்தத் தோட்டம் அழிக்கப்பட்டு, பூமியின் மேல்மட்டம் மாற்றப்பட்டிருக்கலாம்.

பேலேகுவின் காலம் வரையிலும் பூமி பகுக்கப்படாமல் ஒன்றாயிருந்தது.          (ஆதி 10:25,  1நாளா 1:19) இவனுடைய காலத்தில்தான், பூமி கண்டங்களாகவும், தீவுகளாகவும் பகுக்கப்பட்டது. ஆகையினால் ஏதேன் தோட்டத்தின் இருப்பிடத்தையோ, அல்லது அங்கு பாய்ந்த நதிகளையோ குறிப்பாக எங்கே உள்ளது என்று கண்டறிய முடியவில்லை. பூமியின் மேற்பரப்பு மாறிவிட்டது. இயேசு கிறிஸ்துவின் இரண்டாம் வருகையின்போது பூமியில் மேலும் பல மாற்றங்கள் உண்டாகும். (ஏசா 11:15-16; ஏசா 34:1-35:10; சக 14:4-10;  வெளி 16:10-21). புதிய பூமியில் இன்னும் அநேக மாற்றங்கள் ஏற்படும். (வெளி 21:1-2, 9-10).

ஏதேன் தோட்டத்தின் இருப்பிடத்தை வேதபண்டிதர்களில் பலரும் வரையறுத்துக் கூறுகிறார்கள். ஆனால் அவர்களுக்குள் ஒருமித்த கருத்து ஒன்றும் ஏற்படவில்லை. ஒவ்வொருவரும் ஒவ்வொரு இடத்தை ஏதேன் தோட்டமென்று கூறுகிறார்கள். உபா 29:29 ஆவது வசனத்தில் ""மறைவானவைகள் நம்முடைய தேவனாகிய கர்த்தருக்கே உரியவைகள்'' என்று கூறப்பட்டிருக்கிறது. ஏதேன் தோட்டம் எங்கிருந்தது என்பது கர்த்தருக்கே தெரிந்த உண்மையாகும்.

பரிசுத்த வேதாகமத்தில்  மூன்றுவிதமான தோட்டங்களைப்பற்றிச் சொல்லப்பட்டிருக்கிறது. அதன் விவரம் வருமாறு: 

   1. ஏதேன் தோட்டம் (ஆதி  2:8-3:24).

	2. கெத்செமனே  தோட்டம். (மத் 26:36; யோவான் 18:1).

	3. கிறிஸ்து உயிர்த்தெழுந்த தோட்டம். (யோவான் 19:38-42; வெளி 1:18).

இந்த மூன்று தோட்டங்கள் தவிர லூசிபரின் காலத்திலும் ஒரு தோட்டம் இருந்ததாக வேதபண்டிதர்களில் சிலர் கூறுகிறார்கள் (எசே 28:11-17;  எரே 4:23-26). 

	""ஏதேன்'' என்னும் பெயருக்கு இனிமை, சொர்க்கம், சமமான பூமி என்று பொருள். செப்துவஜிந்த் பதிப்பில் ஏதேன் என்பது  பரதீசு என்று மொழிபெயர்க்கப்பட்டிருக்கிறது.     வேத அறிஞர்கள் ஏதேன் தோட்டத்தை பரதீசு என்றே கூறுகிறார்கள். ஏனெனில் எபிரெய மொழியில் பேரடஸ் என்னும் வார்த்தை வனம், சிங்காரவனம், தோட்டம் என்று பொருள்படும்.

பரிசுத்த வேதாகமத்தில் நான்கு விதமான  பரதீசுகளைப்பற்றி சொல்லப்பட்டிருக்கிறது.  அதன் விவரம் வருமாறு : 



  	1. லூசிபரின் ஏதேன். (எசே  28:11-17)

	2. ஆதாமின் ஏதேன்.

	3. மூன்றாம் வானத்திலுள்ள பரதீசு. (2கொரி 12:1-4; வெளி 2:7)

	4. பூமியின் தாழ்விடங்களிலுள்ள பரதீசு.  (லூக்கா 16:25, லூக்கா 23:43=              மத் 12:40; எபே 4:8-10; எபி 2:14-15)

ஆதியாகமம் புஸ்தகத்தின் ஆசிரியர்,  தேவஆவியினால் ஏவப்பட்டு,  இந்த ஆகமத்திலுள்ள வசனங்களையெல்லாம் எழுதியிருக்கிறார்.  பஞ்சாகமம் முதலாவது யூதருக்கே எழுதப்பட்டது. சபை ஸ்தாபிக்கப்பட்ட ஆரம்பகாலத்திலிருந்தே,  சபையாருக்கு  தேவனைப்பற்றியும்,  அவருடைய சிருஷ்டிப்பைப்பற்றியும்,  திட்டத்தைப்பற்றியும் அறிவிக்கவேண்டும் என்பது ஆசிரியரின் நோக்கம். 

தேவனுடைய இரகசியங்கள் எல்லாவற்றையும்  மனுஷனால் புரிந்துகொள்ள முடியாது.  தேவன்  தம்மைப்பற்றிய இரகசியங்களை எந்த அளவுக்கு  வெளிப்படுத்துகிறாரோ,  அந்த அளவுக்கு மாத்திரமே   மனுஷனால்  தேவனுடைய காரியங்களை  அறிந்துகொள்ள முடியும். தேவனுடைய காரியங்களில் இன்னும் ஏராளமானவை  மனுஷருக்கு அறிந்துகொள்ள முடியாத இரகசியமாகவே இருக்கிறது.

தேவனாகிய கர்த்தர் மனுஷனை பூமியின் மண்ணினாலே உருவாக்கினார்.  அவன் நாசியிலே ஜீவசுவாசத்தை ஊதி,  அவனை ஜீவாத்துமாவாக்கினார்.  மனுஷன் வாசம்பண்ணுவதற்கு  ஒரு வாசஸ்தலம் வேண்டும்.  தேவன்  மனுஷனுடைய வாசஸ்தலமாக  ஏதேன் என்னும்  ஒரு தோட்டத்தை உண்டாக்குகிறார்.  ஆதாம்  ஏதேன் தோட்டத்தில் வாசம்பண்ணவேண்டும் என்பது தேவனுடைய சித்தம்.  

தேவனாகிய கர்த்தர் ஆதாமுக்கு  தங்கமாளிகையை கட்டவில்லை. தங்கத்தினால் அலங்கரிக்கப்பட்ட  மிகப்பெரிய அரமனையை  அவனுக்கு கட்டி கொடுக்கவில்லை. தேவனாகிய கர்த்தர்  ஆதாமுக்கு  ஏதேன் என்னும் ஒரு தோட்டத்தை வாசஸ்தலமாக கொடுக்கிறார்.  ஏதேன் தோட்டத்தில்   செயற்கையான  அலங்காரப் பொருட்கள் எதுவுமில்லை.  அது ஒரு இயற்கையான தோட்டம்.  தோட்டத்திலே மரங்களும் செடிகளும், கொடிகளும் திரளாயிருக்கிறது.

ஏதேன் தோட்டமே ஆதாமின் வீடு.  அந்த வீட்டிற்கு  வானமே  கூரைபோல மூடியிருக்கிறது. இந்தக் கூரைக்கு வர்ணம் பூசவேண்டிய அவசியமில்லை.  இயற்கையின் அழகே ஏதேன் தோட்டத்தின் அழகு.    பூமியே ஆதாமின் வீட்டிற்கு தரை விரிப்பாயிருக்கிறது. இந்த தரையிலே  பளிங்கு கற்களோ, சலவைக்கற்களோ போடப்பவில்லை. ஏதேன் தோட்டத்திலுள்ள   மரங்களின் நிழலே, ஆதாமுக்கு குளிர்ச்சியைத் தருகிறது.  

ஆதாம் ஓய்வெடுக்க வேண்டுமென்றால், அவருக்கு  குளிர்சாதனம் பொருத்தப்பட்ட  தனிஅறைகள் எதுவுமில்லை.  ஏதேன் தோட்டத்திலுள்ள விருட்சங்களின் நிழலே  ஆதாமுக்கு ஓய்வெடுக்கும் ஸ்தலம்.  ஆதாம் அந்த மரத்தின் கீழே அமர்ந்து  போஜனம்பண்ணவேண்டும்.  அங்கேயே தங்கவேண்டும்.  

சாலொமோன் சமஸ்த இஸ்ரவேலுக்கும்  ராஜாவாயிருந்தார்.  அவரிடத்தில்  திரளான ஐசுவரியம் இருந்தது. ஆனாலும்  சாலொமோனுக்குகூட, ஏதேன் தோட்டத்தைப்போல ஒரு அழகான தோட்டம் கிடைக்கவில்லை. ஏதேன் தோட்டம் கர்த்தருடைய தோட்டம்.  கர்த்தர் இந்த தோட்டத்தை ஆதாமுக்காக உண்டாக்கியிருக்கிறார்.  ஏதேன் தோட்டம் இயற்கையான அழகுள்ள தோட்டம்.

தேவனாகிய கர்த்தர் ஏதேன் தோட்டத்திலே  ஏராளமான விருட்சங்களை முளைக்கப்பண்ணுகிறார்.  இவையெல்லாம் தேவனுடைய ஞானத்தினாலும், வல்லமையினாலும் முளைக்கிறது. இந்த தோட்டத்திலே  ஆதாமைத் தவிர வேறு யாருமில்லை.  தேவனே   தோட்டத்திலுள்ள எல்லா விருட்சங்களையும் நட்டி, அவற்றை முளைக்கச் செய்கிறார். ஏதேன் தோட்டம்  தேவனுடைய சித்தத்தின் பிரகாரமாகவும்,  திட்டத்தின் பிரகாரமாகவும் உண்டாக்கப்பட்டிருக்கிறது.

தேவன் உண்டாக்கினதெல்லாம்  மனுஷனுடைய ஆத்துமாவுக்கு சந்தோஷத்தையும் திருப்தியையும் தரும். கர்த்தரால் நாட்டப்பட்ட தோட்டமே மனுஷருக்கு  மெய்யான பரதீசாயிருக்கிறது.    மனுஷனால்  பரதீசை  உண்டாக்க முடியாது. 

ஏதேன் என்னும் பெயருக்கு  சந்தோஷம்,  மகிழ்ச்சி,  ஆனந்தம்  என்று பொருள்.  ஏதேன் தோட்டம் பெயருக்கேற்ற பிரகாரமாக ஆனந்த தோட்டமாகவும்,   இனிமையான தோட்டமாகவும், நறுமணம் கொடுக்கும் தோட்டமாகவும் இருக்கிறது. ஏதேன் தோட்டத்தின் எல்லைகளும்  இந்த வசனப்பகுதியில் சொல்லப்பட்டிருக்கிறது.

விசுவாசிகளாகிய நாம் பரலோகத்திலுள்ள  பரதீசுக்குரியவர்கள்.  பரலோகமே நம்முடைய நித்திய வாசஸ்தலம்.  பரலோகத்திற்குரியவர்களாகிய நாம்,  இந்தப் பூமிக்குரிய காரியங்களில் அதிகமாய் கவனம் செலுத்தக்கூடாது. கர்த்தர் நமக்கு  கொடுக்கும் ஆசீர்வாதங்களில் திருப்தியோடிருக்கவேண்டும். நாம் பூமிக்குரிய ஆசீர்வாதங்களுக்காக அதிகமாய் பிரயாசப்படக்கூடாது.

தேவனாகிய கர்த்தர், பார்வைக்கு அழகும் புசிப்புக்கு நலமுமான சகலவித விருட்சங்களையும், தோட்டத்தின் நடுவிலே ஜீவவிருட்சத்தையும் நன்மை தீமை அறியத்தக்க விருட்சத்தையும்         பூமியி-ருந்து முளைக்கப்பண்ணினார்      (ஆதி 2:9).

தேவன் ஏதேன் தோட்டத்திலே சகலவித விருட்சங்களையும் முளைக்கப்பண்ணுகிறார்.  இந்த விருட்சங்களெல்லாமே விசேஷித்த விருட்சங்கள்.  தேவனாகிய கர்த்தர்  ஆதாமுக்கு தேவனாகவும் இருக்கிறார், அவருக்கு பரலோக பிதாவாகவும் இருக்கிறார்.  கர்த்தர்  ஆதாமின்மீது  அன்பும் கரிசனையும் வைத்திருக்கிறார்.  ஆதாமுக்கு எது  பிரயோஜனமாயிருக்கும்  என்பதும்,  அவருக்கு எது  சந்தோஷத்தைக் கொடுக்கும் என்பதும் தேவனாகிய கர்த்தருக்கு தெரியும். 

பல போஜனங்கள் பார்வைக்கு அழகாகவும், புசிப்பதற்குச் சுவையாகவும் இருக்கும். அதினாலேயே நாம் அவற்றைப் புசிக்கிறோம். (ஆதி 3:6). சில போஜனங்கள் பார்வைக்கு அழகாக இருக்கலாம். அது உடல் நலத்திற்குக் கேடாகவும் அமையலாம்.

தோட்டத்தில் பல விருட்சங்கள் இருந்தன. அதில் நன்மை தீமை அறியத்தக்க விருட்சமும் ஒன்று. கனியின் தன்மை நன்மை தீமையை அறிய வைக்காது. மனுஷனுடைய கீழ்ப்படியாமையே         அவனை நன்மை தீமை அறிய வைக்கும்.          (ரோமர்  5:12-21). 

கர்த்தர்  ஆதாமின் சந்தோஷத்தையும்,  பிரயோஜனத்தையும் தம்முடைய மனதில் நினைத்து,  ஏதேன் தோட்டத்திலே சகலவித விருட்சங்களையும் உண்டாக்குகிறார். ஆதாம் ஏதேன் தோட்டத்திலிருந்தபோது, அவர்  பாவம் செய்யவேண்டுமென்று ஆசைப்படவில்லை. ஆதாமினிடத்தில்  அநீதியான சந்தோஷம் எதுவுமில்லை.  ஆதாமின் மனது  கள்ளம் கபடமில்லாமல் சுத்தமாயிருக்கிறது.

தேவன் ஏதேன் தோட்டத்திலே சகலவித விருட்சங்களையும் முளைக்கப்பண்ணுகிறார். இவையெல்லாம் பார்வைக்கு அழகும்,  புசிப்புக்கு நலமுமாயிருக்கிறது. கர்த்தர் ஏதேன் தோட்டத்திலே சகலவித விருட்சங்களை முளைக்கப்பண்ணினாலும்,     அங்கே இரண்டு விருட்சங்கள் மிகவும் விசேஷமானவை.  தேவன்  இந்த இரண்டு விருட்சங்களையும் ஏதேன் தோட்டத்தின் நடுவிலே, பூமியிலிருந்து முளைக்கப்பண்ணுகிறார். அவற்றில் ஒன்று ஜீவவிருட்சம்.  மற்றொன்று  நன்மை தீமை அறியத்தக்க விருட்சம். இவ்விரண்டு விருட்சங்களுக்கு  ஒப்பான விருட்சம்  இந்தப் பூமியில் வேறெங்கும் இல்லை. 

தேவன் ஏதேன் தோட்டத்தின்    நடுவிலே ஜீவவிருட்சத்தை முளைக்கப்பண்ணியிருக்கிறார்.  இந்த விருட்சம் ஆதாமுக்கு  அடையாளமாகவும் முத்திரையாகவும் இருக்கிறது. தேவனுடைய கிருபையினாலும்,   தெய்வீக பராமரிப்பினாலும் ஆதாமுக்கு  நித்திய சந்தோஷமும்,  நித்திய ஜீவனும் கிடைப்பதற்கு வாய்ப்புள்ளது என்பதை  ஜீவவிருட்சம்  அவருக்கு உறுதிபண்ணுகிறது.  ஆனாலும்  தேவன் ஆதாமுக்கு  ஒரு நிபந்தனையையும் சொல்லுகிறார்.  ஆதாம்  கர்த்தருடைய வார்த்தைக்கு  கீழ்ப்படியவேண்டும். அப்போதுதான் அவருக்கு  நித்திய சந்தோஷமும், நித்திய ஜீவனும் கிடைக்கும்.

ஜீவவிருட்சத்தின் கனியைப் புசிப்பதற்கு  தேவன் ஆதாமுக்கு அனுமதி கொடுக்கிறார்.  ஆதாம்  ஜீவனோடிருக்கவேண்டும் என்பது தேவனுடைய விருப்பம்.  புதிய ஏற்பாட்டுக்காலத்து விசுவாசிகளாகிய நமக்கு,  நம்முடைய  கர்த்தராகிய இயேசுகிறிஸ்துவே  ஜீவவிருட்சமாயிருக்கிறார். 

""ஆவியானவர் சபைகளுக்குச் சொல்லுகிறதைக் காதுள்ளவன் கேட்கக்கடவன்; ஜெயங் கொள்ளுகிறவனெவனோ அவனுக்கு தேவனுடைய பரதீசின் மத்தியி-ருக்கிற ஜீவவிருட்சத்தின் கனியைப் புசிக்கக்கொடுப்பேன் என்றெழுது''       (வெளி 2:7). 

""நகரத்து வீதியின் மத்தியிலும்,  நதியின் இருகரையிலும், பன்னிரண்டுவிதமான கனிகளைத்தரும் ஜீவவிருட்சம் இருந்தது, அது மாதந்தோறும் தன் கனியைக் கொடுக்கும்; அந்த விருட்சத்தின் இலைகள் ஜனங்கள் ஆரோக்கியமடைகிறதற்கு ஏதுவானவைகள்'' (வெளி 22:2).

தேவனாகிய கர்த்தர் ஏதேன் தோட்டத்திலே  நன்மை •தீமை அறியத்தக்க  விருட்சத்தையும் பூமியிலிருந்து முளைக்கப்பண்ணுகிறார். இந்த விருட்சத்தின் கனியைப் புசிப்பதினால் ஆதாமுக்கு  விசேஷித்த ஞானமோ,  அறிவு விருத்தியோ  ஏற்படாது.  ஆனாலும் இந்த விருட்சத்திற்கு  நன்மை தீமை அறியத்தக்க விருட்சம் என்று  பெயரிடப்பட்டிருக்கிறது. 

இந்த விருட்சம் தேவனுடைய சித்தத்தை வெளிப்படுத்துகிறது.  இந்த விருட்சத்தின்  மூலமாக  தேவனுடைய சித்தம் ஆதாமுக்கு சொல்லப்படுகிறது.  ஆதாம்  இந்த விருட்சத்தின் உதவியினால் நன்மை தீமையை அறிந்துகொள்ளலாம்.  இந்த விருட்சத்தின் கனியை புசியாமலிருப்பதே ஆதாமுக்கு நன்மையானது.  இந்த விருட்சத்தின் கனியைப் புசிப்பது ஆதாமுக்குத் தீமையானது.  

இந்தப் பிரபஞ்சத்தில் ஏராளமான நன்மைகளும் தீமைகளும் இருக்கிறது. தேவன்  நன்மைக்கும் தீமைக்கும் இடையிலுள்ள வேறுபாடுகளை, ஆதாமின் இருதயத்தில்,  இயற்கையின் பிரமாணத்தின் மூலமாக,  எழுதி வைத்திருக்கிறார். அதிலும் விசேஷமாக, தேவனாகிய கர்த்தர், நன்மை தீமையின் பிரமாணத்தை இந்த விருட்சத்தின்மீது எழுதி வைத்திருக்கிறார். 

ஆதாம் நன்மைக்கும் தீமைக்கும்  இடையே உள்ள வித்தியாசத்தை, இந்த விருட்சத்தின் மூலமாக,  அனுபவ ரீதியாக புரிந்துகொள்ளலாம்.  இந்த விருட்சத்தின் கனியை புசியாதிருந்தால்,  ஆதாமுக்கு நன்மையைப்பற்றிய  அறிவு வரும். இந்த விருட்சத்தின் கனியைப் புசித்தால் அவருக்கு  தீமையைப்பற்றிய அறிவு வரும். ஆதாம்  இந்த விருட்சத்தின் கனியைப் புசித்தால்  தீமையை அனுபவிப்பார். இந்தக் கனியைப் புசியாதிருந்தால் அவர்  நன்மையை அனுபவிப்பார்.

விசுவாசிகளாகிய நமக்கு தேவன் தம்முடைய கிருபையின் பிரமாணத்தைக் கொடுத்திருக்கிறார். விசுவாசித்தால் இரட்சிக்கப்படுவோம் என்பது ஒரு  பிரமாணம்.   விசுவாசிக்கவில்லையென்றால் அழிந்துபோவோம் என்பது மற்றொரு பிரமாணம். 

""விசுவாசமுள்ளவனாகி ஞானஸ்நானம்  பெற்றவன் இரட்சிக்கப்படுவான்; விசுவாசியாதவனோ ஆக்கினைக்குள்ளாகத் தீர்க்கப்படுவான்'' (மாற் 16:16).

ஆதாம் ஏதேன் தோட்டத்திலுள்ள  சகல விருட்சத்தின் கனியை புசிக்கவே புசிக்கலாம். ஜீவவிருட்சத்தின் கனியைப் புசித்தால் ஆதாமுக்கு ஜீவன் உண்டாகும்.  இதை உறுதிபண்ணுவதற்காக கர்த்தர் ஏதேன் தோட்டத்திலே ஜீவவிருட்சத்தை முளைக்கப்பண்ணியிருக்கிறார்.

ஆதாம் நன்மை தீமை அறியத்தக்க விருட்சத்தின் கனியைப் புசிக்கக்கூடாது.  அதைப் புசிக்கும் நாளிலே ஆதாம் சாகவே  சாவார். கர்த்தருடைய வார்த்தைக்கு கீழ்ப்படியவில்லையென்றால் சாவு வரும் என்பதற்கு, நன்மை தீமை அறியத்தக்க விருட்சம் அடையாளமாயிருக்கிறது. 

தேவன் இவ்விரண்டு விருட்சங்களின்  மூலமாக, ஆதாமுக்கு முன்பாக நன்மையையும் தீமையையும் வைத்திருக்கிறார்.  அவர் ஆதாமுக்கு முன்பாக ஆசீர்வாதத்தையும் சாபத்தையும் வைத்திருக்கிறார்.  இவ்விரண்டு விருட்சங்களும்,  தேவனுடைய இரண்டு நியமங்களாகும். 

""நான் ஜீவனையும் மரணத்தையும், ஆசீர்வாதத்தையும் சாபத்தையும் உனக்குமுன் வைத்தேன் என்று உங்கள் மேல் வானத்தையும் பூமியையும் இன்று சாட்சிவைக்கிறேன்; ஆகையால், நீயும் உன் சந்ததியும் பிழைக்கும்படிக்கு, நீ ஜீவனைத் தெரிந்துகொண்டு'' (உபா 30:19)

""கர்த்தர் உன் பிதாக்களாகிய ஆபிரகாமுக்கும் ஈசாக்குக்கும் யாக்கோபுக்கும் கொடுப்பேன் என்று அவர்களுக்கு ஆணையிட்டுக் கொடுத்த தேசத்திலே குடியிருக்கும்படிக்கு, உன் தேவனாகிய கர்த்தரில் அன்புகூர்ந்து, அவர் சத்தத்திற்குச் செவிகொடுத்து, அவரைப் பற்றிக்கொள்வாயாக; அவரே உனக்கு ஜீவனும் தீர்க்காயுசுமானவர் என்றான்''     (உபா 30:20).

ஏதேன் தோட்டத்திலே,   தோட்டத்துக்குத் தண்ணீர் பாயும்படி ஏதேனி-ருந்து ஒரு நதி ஓடி, அங்கேயிருந்து பிரிந்து நாலு பெரிய ஆறுகளாயிற்று      (ஆதி 2:10). 

இந்த வசனப்பகுதியில் ஏதேன் தோட்டத்தில் பாயும்  நாலு ஆறுகளைப்பற்றிச் சொல்லப்பட்டிருக்கிறது.  இவை  ஒரே ஆற்றிலிருந்து பிரிந்து செல்லும், நாலு   பெரிய கிளை ஆறுகளாகும். இந்த         நாலு ஆறுகளும் ஏதேன் தோட்டத்திற்கு தண்ணீர் பாய்ச்சுகிறது.  இதன் தண்ணீரினால் தோட்டம் செழிப்பாயிருக்கிறது.  விருட்சங்கள் ஏராளமான கனிகளைத் தருகிறது.  

முதலாம் ஆற்றுக்குப் பைசோன்     என்று பேர், அது ஆவிலா தேசம் முழுவதையும் சுற்றி ஓடும்;  இரண்டாம் ஆற்றுக்குக் கீகோன் என்று பேர், அது எத்தியோப்பியா தேசம் முழுவதையும் சுற்றி ஓடும். மூன்றாம் ஆற்றுக்கு இதெக்கேல் என்று பேர், அது அசீரியாவுக்குக் கிழக்கே ஓடும்; நாலாம் ஆற்றுக்கு ஐபிராத்து என்று பேர்                 (ஆதி  2:11#14).

ஏதேன் தோட்டத்தில் பாய்கிற நாலு ஆறுகளைப்பற்றி  இந்த வசனப்பகுதியில் சொல்லப்பட்டிருக்கிறது.  பரலோகத்திலும்  ஜீவத்தண்ணீருள்ள  நதி ஓடும். இது  வற்றாத நதியாயிருக்கும். பரலோகத்தில் ஓடுகிற நதி ஏதேனிலிருந்து  ஓடுகிற நதியல்ல.  இந்த நதி தேவனுடைய  சிங்காசனத்திலிருந்து  ஓடுகிற நதியாகும்.  இந்த நதி நம்முடைய தேவனுடைய நகரத்தை சந்தோஷப்படுத்துகிறது. 

""பின்பு, பளிங்கைப்போல் தெளிவான ஜீவதண்ணீருள்ள சுத்தமான        நதிதேவனும் ஆட்டுக்குட்டியானவரும் இருக்கிற சிங்காசனத்தி-ருந்து புறப்பட்டுவருகிறதை எனக்குக் காண்பித்தான்'' (வெளி 22:1). 

""ஒரு நதியுண்டு, அதின் நீர்க்கால்கள் தேவனுடைய நகரத்தையும், உன்னதமானவர் வாசம்பண்ணும் பரிசுத்த ஸ்தலத்தையும் சந்தோஷிப்பிக்கும்'' (சங் 46:4).

பைசோன் ஆறு ஆவிலா தேசம்  முழுவதையும் சுற்றி ஓடுகிறது. அவ்விடத்தில் பொன் விளைகிறது. அந்தத் தேசத்தின் பொன் நல்லது; அவ்விடத்திலே பிதோலாகும், கோமேதகக்கல்லும் உண்டு (ஆதி 2:11,12). 

ஆவிலா தேசத்தில் பொன் விளைந்தாலும், ஏதேன் தோட்டமே   மிகவும் விசேஷமானது.  ஏனெனில்  ஏதேன் தோட்டத்தின் நடுவில்தான் ஜீவவிருட்சம் இருக்கிறது. இந்தத் தோட்டத்தில்தான் ஆதாம் தன்னுடைய தேவனாகிய கர்த்தரோடு ஐக்கியமாயிருக்கிறார்.  

விசுவாசிகளாகிய நாம்,  உலகப்பிரகாரமான ஜனங்களைப்போல,  பொன்னுக்கும்,  விலையுயர்ந்த கற்களுக்கும், உலகப்பிரகாரமான மற்ற பொருட்களுக்கும் முக்கியத்துவம் கொடுக்கக்கூடாது.  கர்த்தரை நம்புகிற நாம், கர்த்தர் நமக்கு கொடுக்கும் நித்திய ஜீவன் மீது பிரியமாயிருக்கவேண்டும். உலகத்தாரிடம் தங்கம் இருக்கலாம். நம்மிடத்திலோ இயேசுகிறிஸ்துவின் சுவிசேஷம் இருக்கிறது.  

ஆவிலா தேசத்தின் பொன் நல்லதாயிருக்கலாம். ஆனாலும்  கர்த்தர் நமக்கு கொடுக்கும் ஆசீர்வாதங்களும்,  ஐசுவரியங்களும்  நித்தியகாலத்திற்கும்  நமக்கு பிரயோஜனமாயிருக்கும். 

தேவனாகிய கர்த்தர் மனுஷனை ஏதேன் தோட்டத்தில் அழைத்துக் கொண்டுவந்து, அதைப் பண்படுத்தவும் காக்கவும் வைத்தார் (ஆதி 2:15).

தோட்டத்தைப் பண்படுத்தி, பாதுகாப்பது மனுஷனுடைய கடமை. வெளியிலிருந்து யாரும் உள்ளே வந்து விடாதவாறு இவன் பாதுகாக்க வேண்டும்.  தோட்டத்தைப் பாதுகாக்கும் தன் கடமையிலிருந்து ஆதாம் தவறிவிடுகிறார். பாவம் மனுக்குலத்திற்குள் நுழைந்து விடுகிறது. சாத்தான் மனுஷனை ஆளுகை செய்கிறான். (மத் 4:1-11; மத் 12:24-25; ரோமர் 5:12-21; 2கொரி 4:4; எபே 6:10-18) சாத்தானுடைய  இறுதியான தோல்வி  வெளி 12:7-12;  வெளி 20:1-10 ஆகிய வசனங்களில் விவரிக்கப்பட்டிருக்கிறது.

தேவனாகிய கர்த்தர் மனுஷனை  பூமியின் மண்ணினாலே உருவாக்கினார். இந்த மண்  ஏதேன் தோட்டத்தின் மண் அல்ல. தேவன் மனுஷனை  ஏதேன் தோட்டத்திற்கு வெளியே உண்டாக்கினார்.  அதன் பின்பு, தேவனாகிய கர்த்தர்  மனுஷனை  ஏதேன் தோட்டத்திற்கு அழைத்துக்கொண்டு வருகிறார். மனுஷன் சாதாரண மண்ணினால் உருவாக்கப்பட்டவன். 

தேவனாகிய கர்த்தர் மனுஷனை ஏதேன் தோட்டத்திலே கொண்டு வந்து, அதைப் பண்படுத்தவும், காக்கவும் வைக்கிறார்.  ஆனாலும்  ஆதாமுக்கு ஏதேன்  தோட்டத்தின்மீது  உரிமையோ, பாத்தியமோ இல்லை. ஆதாம் ஏதேன் தோட்டத்து மண்ணினால் உருவாக்கப்படவில்லை. தேவனாகிய கர்த்தரே  மனுஷனை உண்டாக்கினார்.  அவனை  ஜீவாத்துமாவாக்கினார்.  கர்த்தரே மனுஷனுக்கு ஆசீர்வாதத்தைக்   கொடுக்கிறார்.  

நம்மை உண்டாக்கின கர்த்தரால் மாத்திரமே, நமக்கு சந்தோஷத்தையும் ஆசீர்வாதத்தையும் கொடுக்க முடியும். தேவன் நம்மோடு கூடயிருப்பதுதான்       நமக்கு ஆறுதல். நாம் தேவனோடு ஐக்கியமாயிருப்பதுதான் நமக்கு ஆசீர்வாதம்.   தேவனாகிய கர்த்தர் மனுஷனை          ஏதேன் தோட்டத்திலே அழைத்துக்கொண்டு வருகிறார். அங்கே கர்த்தரும் உலாவுகிறார்.  ஆதாம் தேவனாகிய கர்த்தரை, ஏதேன் தோட்டத்திலே பிரத்தியட்சமாய் தரிசிக்கிறார்.  

""தமக்குப் பிரியமான யாக்கோபின் சிறப்பான தேசத்தை நமக்குச் சுதந்தரமாகத் தெரிந்தளிப்பார்'' (சங் 47:4). நாம்  எங்கே வாசம்பண்ணவேண்டும் என்பதை கர்த்தர் அறிந்திருக்கிறார்.  கர்த்தர் நம்மை எந்த ஸ்தானத்தில் வைத்திருக்கிறாரோ,  அந்த ஸ்தானத்திலே  நாம் ஆத்தும திருப்தியோடிருக்கவேண்டும்.  கர்த்தர் நமக்கு  என்ன வேலையைக் கொடுக்கிறாரோ, அந்த வேலையை  நாம் சந்தோஷமாயும்,  உண்மையாயும்  செய்யவேண்டும்.  தேவனாகிய கர்த்தர்  மனுஷனை  ஏதேன் தோட்டத்திலே அழைத்து வந்து, அதைப் பண்படுத்தவும், காக்கவும் வைக்கிறார்.

ஏதேன் தோட்டம் பரதீசுக்கு அடையாளமாயிருக்கிறது. இது  பரதீசாகயிருந்தாலும்  இதையும் பண்படுத்த வேண்டியதாயிருக்கிறது. இந்தப்  பிரபஞ்சத்தில் ஜீவிக்கிற எல்லோருமே  ஏதாவது ஒரு வேலையை செய்யவேண்டும்.  ஒருவரும்  வேலை செய்யாமல் சோம்பேறியாயிருக்கக்கூடாது. யாரும் சும்மாயிருக்கக்கூடாது. 

நமக்கு சரீரத்தையும் ஆத்துமாவையும்  கொடுத்திருக்கிற தேவன், நமக்கு வேலைகளையும் கொடுத்திருக்கிறார்.  நம்முடைய சரீரம், கர்த்தர் கொடுக்கும் வேலையை  ஒழுங்காய்ச் செய்யவேண்டும்.   நம்முடைய ஆத்துமா கர்த்தருடைய சித்தத்திற்கு கீழ்ப்படிவதுபோல,  நம்முடைய சரீரமும் கர்த்தருடைய சித்தத்திற்கு கீழ்ப்படியவேண்டும்.

நாம் கர்த்தருடைய ஊழியத்தை செய்தாலும் அல்லது  வேறு ஏதாவது உத்தியோகமோ அல்லது தொழிலோ அல்லது வியாபாரமோ செய்தாலும்,  நம்முடைய வேலைகளில் நாம் உண்மையுள்ளவர்களாயிருக்கவேண்டும். நம்முடைய வேலைகள் மூலமாயும் நாம்  கர்த்தருடைய நாமத்தை மகிமைப்படுத்தவேண்டும்.  

பூர்வகாலம் முதலே விவசாய  வேலை நடைபெறுகிறது. விவசாயம் ஒரு கண்ணியமான தொழில். விவசாய வேலை  ஒரு மேன்மையான வேலை.  தேவனாகிய கர்த்தர் ஆதாமுக்கு  ஏதேன் தோட்டத்திலே விவசாய வேலையைக் கொடுக்கிறார். ஆதாம்  ஏதேன் தோட்டத்திலே தன்னுடைய கைகளால் நிலத்தைப் பண்படுத்தினாலும்,  அவருடைய இருதயம்  தேவனோடு ஐக்கியமாயிருக்கவேண்டும். 

தேவன் நமக்கு எந்த வேலையைக் கொடுத்தாலும்,  அந்த வேலையை  உண்மையாயும்,   நேர்மையாயும்,  மனப்பூர்வமாயும் செய்யவேண்டும். அப்போதுதான் நாம் செய்கிற வேலையில்  நமக்கு திருப்தியும் சந்தோஷமும் உண்டாகும்.  

தேவனாகிய கர்த்தர் இதுவரையிலும் சிருஷ்டிகராகவும்,  தம்முடைய சிருஷ்களை பராமரிக்கிறவராகவும் தம்மை வெளிப்படுத்தியிருக்கிறார்.  இப்பொழுது தேவனாகிய கர்த்தர் தம்மை ஆளுகை செய்கிறவராகவும்,  பிரமாணங்களைக் கொடுக்கிறவராகவும் வெளிப்படுத்துகிறார்.

சாகவே சாவாய் 

ஆதி 2:16,17



ஆதி 2:16. தேவனாகிய கர்த்தர் மனுஷனை நோக்கி: நீ தோட்டத்திலுள்ள சகல விருட்சத்தின் கனியையும் புசிக்கவே புசிக்கலாம்.

ஆதி 2:17. ஆனாலும் நன்மைதீமை அறியத்தக்க விருட்சத்தின் கனியைப் புசிக்கவேண்டாம்; அதை நீ புசிக்கும் நாளில் சாகவே சாவாய் என்று கட்டளையிட்டார்.

மனுஷன்மீது  தேவனுக்கு அதிகாரமும் ஆளுகையுமுள்ளது. மனுஷன்  சிந்திக்கக்கூடியவன்.  அவன்  சுயாதீனமாக தீர்மானம்பண்ணக்கூடியவன். தேவனாகிய கர்த்தர்  மனுஷனுக்கு கட்டளையிடுகிறார்.  மனுஷனோ மனுக்குலத்தார் எல்லோருக்கும்  பிரதிநிதியாகவும், முதல் தகப்பனாகவும் இருக்கிறார். 

ஆதாம்  கர்த்தரிடத்திலிருந்து கட்டளையைப் பெற்றுக்கொள்கிறார். மனுஷனுக்கும் மற்ற ஜீவஜந்துக்களுக்கும்  வித்தியாசமுண்டு.  மனுஷன் மற்ற எல்லா ஜீவராசிகளைவிட மிகவும் விசேஷமானவன்.  மனுஷனால் மாத்திரமே கர்த்தருக்கு புத்தியுள்ள ஆராதனை செய்ய முடியும்.  மனுஷனால்  கர்த்தருடைய கட்டளைக்கு செவிகொடுத்து, அதற்கு கீழ்ப்படிய முடியும்.  

தேவனாகிய கர்த்தர் மனுஷனுக்கு கட்டளையிடுகிறார். தேவனுடைய கட்டளை  மனுஷனை சிருஷ்டித்த சிருஷ்டிகருடைய கட்டளையாகும்.  அது மாத்திரமல்ல,   அந்தக் கட்டளை மனுஷனை ஆளுகை செய்கிற  ராஜாவின் கட்டளையாகவும், மனுஷனுடைய எஜமானரின் கட்டளையாகவும் இருக்கிறது.

மனுஷன் என்ன செய்யவேண்டும் என்று தேவனாகிய கர்த்தர் கட்டளையிடுகிறார்.  தேவனுடைய கட்டளையில்  அவருடைய அதிகாரமும், ஆளுகையும் வெளிப்படுகிறது.  தேவனாகிய கர்த்தர் மனுஷனை  ஏதேன் தோட்டத்திலே வைத்திருக்கிறார்.  ஏதேன் தோட்டத்திலே  ஏராளமான கனிவிருட்சங்கள் இருக்கிறது.  



தேவனாகிய கர்த்தர் மனுஷனை நோக்கி: ""நீ தோட்டத்திலுள்ள சகல விருட்சத்தின் கனியையும் புசிக்கவே புசிக்கலாம்'' (ஆதி 2:16) என்று சொல்லுகிறார். தேவனாகிய கர்த்தர்  மனுஷனுக்கு  விடுதலையைக் கொடுக்கிறார்.  மனுஷன் தோட்டத்திலுள்ள சகல விருட்சத்தின் கனியையும் புசிக்கலாம்.  அதைப் புசிப்பதினால் மனுஷனுக்கு ஜீவன் உண்டாகும்.

தேவனாகிய கர்த்தர் மனுஷனைப் பார்த்து, ""புசிக்கவே புசிக்கலாம்'' என்று சொல்லும்போது,  அந்தக் கட்டளைக்கு கீழ்ப்படிவது  மனுஷனுக்கு இலேசான காரியம்.  புசிப்பது கஷ்டமானதல்ல. புசித்தால்  மனுஷனுக்கு ஜீவன் உண்டாகும்.

தேவனாகிய கர்த்தர் ஏதேன் தோட்டத்திலே மனுஷனுக்கு புசிக்கலாம்  என்னும் கட்டளையையும்,  புசிக்கவேண்டாம்  என்னும் கட்டளையையும் கொடுக்கிறார்.  தேவனுடைய கட்டளை எதுவாகயிருந்தாலும், அந்தக் கட்டளைக்கு மனுஷன் கீழ்ப்படியவேண்டும்.

ஆதாம் கனியைப் புசிக்கிறாரா அல்லது புசிக்கவில்லையா என்பதைவிட, அவர்  தேவனாகிய கர்த்தருடைய  கட்டளைக்கு  கீழ்ப்படிகிறாரா  அல்லது கீழ்ப்படியவில்லையா என்பதே தேவனுடைய பார்வையில்  முக்கியமானதாயிருக்கிறது.  ஆதாம்  கர்த்தருடைய கட்டளைக்கு கீழ்ப்படிந்தால் அவருக்கு ஆசீர்வாதமும்,  கீழ்ப்படியவில்லையென்றால் அவருக்கு சாபமும் வரும்.

தேவனாகிய கர்த்தர் ஆதாமின் கீழ்ப்படிதலை சோதிக்கிறார். கர்த்தர் ஆதாமை சோதிப்பதற்காகவே, அவரை  ஏதேன் தோட்டத்தில்  அழைத்துக்கொண்டு வந்திருக்கிறார்.  ஏதேன் தோட்டத்தில்தான்  ஜீவவிருட்சமும்,  நன்மை தீமை அறியத்தக்க விருட்சமும் இருக்கிறது. விருட்சம்     இருக்கும் இடத்தில்  ஆதாமுக்கு சோதனை வருகிறது. 

தேவனாகிய கர்த்தர் மனுஷனை நோக்கி, ""நன்மைதீமை அறியத்தக்க விருட்சத்தின் கனியைப் புசிக்கவேண்டாம்; அதை நீ புசிக்கும் நாளில் சாகவே சாவாய்'' (ஆதி 2:17) என்று கட்டளையிடுகிறார். ஆதாம்  தேவனுடைய கட்டளைக்கு கீழ்ப்படியவில்லையென்றால் அவருக்கு மரணம் வரும்.  

இப்பொழுது ஆதாமிடத்தில் ஒரு பாவமும் இல்லை. அவரிடத்தில் மீறுதலோ,  அக்கிரமமோ எதுவுமில்லை. ஆனாலும்  தேவனாகிய கர்த்தர் ஆதாமை எச்சரிக்கிறார்.  ""நீ புசிக்கும் நாளிலே சாகவே சாவாய்'' என்று  தேவன் ஆதாமுக்கு  சொல்லுகிறார்.  ஆதாம்  தேவனுடைய கட்டளைக்கு கீழ்ப்படியவில்லையென்றால்,  மரணம் அவருக்கு தண்டனையாய்க் கொடுக்கப்படும்.  பாவத்தின் சம்பளம் மரணம். பாவத்தின் விளைவாக, அதன் தண்டனையாகிய  மரணம் உடனே வரும்.

நன்மை தீமை அறியத்தக்க  விருட்சத்தின் கனியில்  பாவமோ அல்லது விஷத்தன்மையோ இல்லை.  ஆனாலும்  ஆதாம்  அந்த விருட்சத்தின் கனியை  புசிக்கக்கூடாது என்று  தேவன்  தடைபண்ணியிருக்கிறார். தேவன் தடைபண்ணியிருப்பதை செய்வது பாவம்.   

நன்மை தீமை அறியத்தக்க விருட்சத்தின் கனியில்,  நன்மையோ அல்லது தீமையோ இல்லை. தேவன் அதைப் புசிக்கக்கூடாது என்று தடைபண்ணியிருப்பதினால், அந்த விருட்சத்தின் கனியைப் புசிப்பது  ஆதாமுக்கு தீமையாகவும்,  அதைப் புசியாமலிருப்பது ஆதாமுக்கு நன்மையாகவும் இருக்கும். 

மனுஷனுடைய சிந்தை மாம்ச சிந்தையாயிருக்கிறது. மாம்ச சிந்தை அசுத்தமானது.  அது பாவமானது. மனுஷனுடைய  மாம்சத்தின் இச்சைகளும்,  மனுஷனுடைய பாவமான  சுபாவங்களும்,  மனுஷனுடைய பாவங்களுக்கு  ஆதாரமாயிருக்கிறது.

நன்மை தீமை அறியத்தக்க விருட்சத்தின் கனியைப் புசிக்கவேண்டாம் என்று  தேவனாகிய கர்த்தர்  மனுஷனுக்கு கட்டளையிட்டதினால், அதைப் புசித்து பார்க்கவேண்டும் என்னும் ஆசை மனுஷனுக்கு உண்டாயிற்று. அதைப் புசித்துப் பார்த்தால், தனக்கு என்ன வரும்  என்பதையும்  அறிந்துகொள்ளும் ஆசையும்  மனுஷனுக்கு வருகிறது. புதிய காரியங்களை சோதித்துப் பார்ப்பது மனுஷனுடைய மாம்ச சுபாவம். 

மனுஷனுடைய  சரீரத்தை  அவனுடைய ஆத்துமா ஆளுகை செய்யவேண்டும்.  அவனுடைய ஆத்துமாவை தேவன் ஆளுகை செய்யவேண்டும்.  அப்போது  மனுஷனுடைய சிந்தை தேவனுடைய சித்தத்திற்கு கீழ்ப்படியும்.  மனுஷனுடைய சரீரம்  அவனுடைய ஆத்துமாவை ஆளுகை செய்யும்போது, அவன்  தேவனுக்கு  விரோதமான காரியங்களை  செய்ய ஆரம்பித்துவிடுவான்.

மனுஷன் தனிமையாயிருப்பது நல்லதல்ல 

ஆதி 2:18 



ஆதி 2:18. பின்பு, தேவனாகிய கர்த்தர்: மனுஷன் தனிமையாயிருப்பது நல்லதல்ல, ஏற்ற துணையை அவனுக்கு உண்டாக்குவேன் என்றார்.

தேவனாகிய கர்த்தர் மனுஷனை  உருவாக்கி, அவன் மீது கரிசனையோடிருக்கிறார்.  மனுஷனுக்கு  ஆறுதலும், சந்தோஷமும் இருக்கவேண்டுமென்று  தேவனாகிய கர்த்தர் விரும்புகிறார். தேவனுக்கும் மனுஷனுக்கும் இடையில்  இப்போது பகை எதுவுமில்லை. நன்மை தீமை அறியத்தக்க விருட்சத்தின் கனியைப் புசிக்கவேண்டாம் என்று  தேவனாகிய கர்த்தர் மனுஷனுக்கு கட்டளையிட்டிருக்கிறார்.

மனுஷன் தேவனுடைய கட்டளைக்கு கீழ்ப்படியவேண்டும். தேவன் மனுஷனுக்கு  ஏதேன் தோட்டத்திலே ஒரு சிநேகிதரைப்போலவே இருக்கிறார்.  தம்முடைய கட்டளைக்கு மனுஷன் கீழ்ப்படியவேண்டுமென்று,  தேவன் அவனை உற்சாகப்படுத்துகிறார். 

ஏதேன் தோட்டத்திலே மனுஷன் தனிமையாயிருக்கிறான். அவன் தனிமையாயிருப்பது அவனுக்கு நல்லநல்ல என்பதை தேவன் காண்கிறார். தான் தனிமையாயிருப்பது தனக்கு நல்லதல்ல என்பதை ஆதாம் இன்னும் அறிந்துகொள்ளவில்லை.  ஆனாலும்  ஆதாமைக்குறித்து  தேவன் கரிசனையோடிருக்கிறார்.

மனுஷனுடைய சிருஷ்டிப்பில் தேவனுடைய கிரியை இன்னும் நிறைவு பெறவில்லை. அவனால் பலுகிப்பெருக முடியாது. அவன் பலுகிப்பெருகுவதற்காக அவனுக்கு ஏற்ற துணையை உண்டாக்க வேண்டுமென்று தேவன் சித்தம் கொள்கிறார்.  (ஆதி 1:28; 1தீமோ  2:11-15;  1கொரி 11:9). மனுஷனுடைய ஏற்ற துணை அவனுக்கு அறிவுப் பிரகாரமாகவும், நீதிநெறிப் பிரகாரமாகவும், சரீரப்பிரகாரமாகவும் அவனுக்குத் துணையாக இருக்கும்.





மனுஷன்  தனிமையாயிருந்தால்,  ஏதேன் தோட்டம்  அவனுக்கு  ஆசீர்வாதமானதாயிராது. ஏதேன் தோட்டத்திலிருந்து நாலு ஆறுகள் ஓடினாலும், தனிமையாயிருக்கிற மனுஷனுக்கு  ஏதேன் தோட்டம் பாலைவனத்தைப்போல வறட்சியாயிருக்கும்.  தனிமையாயிருக்கிற மனுஷனுக்கு  அரமனைகூட  பாதாள சிறைபோல இருக்கும். 

இந்தப் பூமியிலே மனுஷர்களின் எண்ணிக்கையை  அதிகரிக்கச் செய்யவேண்டும்  என்பதற்காக,  தேவனாகிய கர்த்தர் ""மனுஷன் தனிமையாயிருப்பது  நல்லதல்ல'' என்று  சொல்லவில்லை.      தேவன் விரும்பியிருந்தால், அவர்  இந்தப் பூமி முழுவதையும் மனுஷரால் நிரப்பியிருக்க முடியும். ஆனால் தேவனோ தம்முடைய தெய்வீக சித்தத்தின் பிரகாரமாக,  ஒரே ஒரு மனுஷனை மாத்திரமே     உருவாக்குகிறார். அவனை ஆணும் பெண்ணுமாக உருவாக்குகிறார்.

மனுஷன் தனிமையாயிருந்தால், அவன் நித்தியகாலத்திற்கும்  தனிமையாகவே இருக்கவேண்டும். மனுஷன் தனிமையாயிருப்பது தேவனுடைய சித்தமுமல்ல.  ஆகையினால்  தேவனாகிய கர்த்தர், ""ஏற்ற துணையை அவனுக்கு உண்டாக்குவேன்'' என்று சொல்லுகிறார். 

இந்தப் பிரபஞ்சத்தில் வாசம்பண்ணுகிற எல்லோருமே  ஒருவருக்கொருவர்  உதவியாயும், ஒத்தாசையாயும் இருக்கவேண்டும். நம் எல்லோருக்குமே  மற்றவர்களுடைய உதவிகள் தேவைப்படுகிறது. நம்முடைய உதவிகளும் அவர்களுக்கு தேவைப்படுகிறது.  

""என் தேவன் தம்முடைய ஐசுவரியத்தின்படி உங்கள் குறைவையெல்லாங் கிறிஸ்து இயேசுவுக்குள் மகிமையிலே நிறைவாக்குவார்'' (பிலி 4:19). 

தேவன் மாத்திரமே நம்முடைய  தேவைகளையெல்லாம் அறிந்திருக்கிறார்.  மனுஷனுக்கு ஏற்ற துணை இருக்கவேண்டும். இது மனுஷனுடைய தேவையாயிருக்கிறது. தேவனால் மாத்திரமே மனுஷனுடைய தேவைகளை சந்திக்க முடியும்.

நமக்குத் தேவையான எல்லா உதவிகளும் நம்முடைய தேவனிடத்திலிருந்து மாத்திரமே நமக்கு வரும்.  ஒரு மனுஷனுக்கு அமையும் நல்ல மனைவி  கர்த்தர் கொடுக்கும்  கிருபையுள்ள ஈவு.  நல்ல மனைவியே  மனுஷனுக்கு ஏற்ற துணையாயிருப்பாள். 



விசுவாசிகளாகிய நாம் தனிமையாயிராமல்,  மற்ற விசுவாசிகளோடு ஐக்கியமாயிருக்கவேண்டும்.  தனிமையை  விரும்புகிறவர்கள் யாரோடும் பேசாமல்,  யாரோடும் பழகாமல் தனிமையாயிருப்பார்கள்.   இப்படிப்பட்டவர்கள் யாருக்கும் உதவி செய்யமாட்டார்கள்.  மற்றவர்களும் இவர்களுக்கு உதவி செய்ய முன்வரமாட்டார்கள்.

ஜீவஜந்துக்களின் பெயர்கள்  

ஆதி 2:19,20



ஆதி 2:19. தேவனாகிய கர்த்தர் வெளியின் சகலவித மிருகங்களையும், ஆகாயத்தின் சகலவிதப் பறவைகளையும் மண்ணினாலே உருவாக்கி, ஆதாம் அவைகளுக்கு என்ன பேரிடுவான் என்று பார்க்கும்படி அவைகளை அவனிடத்தில் கொண்டுவந்தார்; அந்ததந்த ஜீவஜந்துக்கு ஆதாம் எந்தெந்தப் பேரிட்டானோ அதுவே அதற்குப் பேராயிற்று. 

ஆதி 2:20. அப்படியே ஆதாம் சகலவித நாட்டுமிருகங்களுக்கும், ஆகாயத்துப் பறவைகளுக்கும், சகலவிதக் காட்டுமிருகங்களுக்கும் பேரிட்டான்; ஆதாமுக்கோ ஏற்றதுணை இன்னும் காணப்படவில்லை.

தேவனாகிய கர்த்தர் வெளியின் சகல  மிருகங்களையும், ஆகாயத்தின் சகல பறவைகளையும்  மனுஷனுக்கு  கீழ்ப்படுத்துகிறார். மனுஷன் அவற்றையெல்லாம் ஆளுகை செய்கிறான்.

தேவனாகிய கர்த்தர் வெளியின் சகலவித மிருகங்களையும், ஆகாயத்தின் சகலவிதப் பறவைகளையும் மண்ணினாலே உருவாக்கி, ஆதாம் அவைகளுக்கு என்ன பேரிடுவான் என்று பார்க்கும்படி அவைகளை அவனிடத்தில் கொண்டுவருகிறார்        (ஆதி 2:19). 

எல்லா மிருகங்களுக்கும், பறவைகளுக்கும் ஆதாம் பேரிட்டான். ஆகையினால் அவனுடைய அறிவு விருத்தியடைந்திருக்க வேண்டும். அவனுடைய பாஷை வளம் பெற்றிருக்க வேண்டும். ஆதாம் என்னென்ன பெயர் வைத்தானோ அதை தேவன் எந்த மாற்றமும் செய்யாமல் அங்கீகரிக்கிறார். 



ஆதாம் மண்ணினால் உருவாக்கப்பட்ட   மிருகங்களையும் பறவைகளையும் பார்க்கிறார். சர்வசிருஷ்டிகளையும் மனுஷன் ஆளுகை செய்யவேண்டும் என்பது தேவனுடைய சித்தம்.  மனுஷன் சகல மிருகங்களையும்,  சகல பறவைகளையும் ஆளுகை செய்வதற்கு முன்பாக, அவற்றிற்கு பேரிடவேண்டும்  என்று கர்த்தர் விரும்புகிறார். 

அந்தந்த ஜீவஜந்துக்கு ஆதாம் எந்தெந்தப் பேரிட்டாரோ அதுவே அதற்குப் பேராயிற்று. அப்படியே ஆதாம் சகலவித நாட்டுமிருகங்களுக்கும், ஆகாயத்துப் பறவைகளுக்கும், சகலவிதக் காட்டுமிருகங்களுக்கும் பேரிடுகிறார்      (ஆதி 2:20).

ஆதாம்  சகல மிருகங்களுக்கும் பறவைகளுக்கும் பேரிடுவது,  அவருடைய  ஞானத்திற்கும் அறிவுக்கும் அடையாளமாயிருக்கிறது.  தேவனாகிய கர்த்தர்  மனுஷனை  தம்முடைய சாயலாகவும், தம்முடைய ரூபத்தின்படியும்  உருவாக்கியிருக்கிறார். மனுஷனிடத்தில்  சிந்திக்கும் ஆற்றலும், பேசும் ஆற்றலும் இருக்கிறது. கர்த்தர் தனக்கு கொடுத்திருக்கிற தாலந்துகளை பயன்படுத்தி,  ஆதாம் சகல மிருகங்களுக்கும், சகல பறவைகளுக்கும் பேரிடுகிறார்.  

மிருகங்களுக்கும் பறவைகளுக்கும்  பேரிடும் அதிகாரம் ஆதாமுக்கு கொடுக்கப்படுகிறது.  தேவன்  முதலாம் நாளில் வெளிச்சத்தை உண்டாக்கினார். அவர்  வெளிச்சத்தையும் இருளையும்  வெவ்வேறாகப் பிரித்தார்.  தேவன் வெளிச்சத்திற்கு  பகல் என்று பேரிட்டார். இருளுக்கு  இரவு என்று பேரிட்டார். அதுபோலவே தேவன்  ஆகாயவிரிவுக்கும்,  பூமிக்கும், சமுத்திரத்திற்கும் பேரிட்டார்.  அவர் நட்சத்திரங்களை பெயர் சொல்லி அழைத்தார்.

ஆனாலும் சகல மிருகங்களுக்கும்,  பறவைகளுக்கும் பேரிடும் அதிகாரத்தை,  தேவனாகிய கர்த்தர் ஆதாமுக்கு கொடுக்கிறார். இவையெல்லாம்  ஆதாமுக்கு இனிமேல் கீழ்ப்படியும்.  தேவன்  மனுஷனை  தம்முடைய சாயலாக சிருஷ்டித்ததினால்,  தம்முடைய  அதிகாரத்தின்  ஒரு பகுதியை,  தேவன் ஆதாமுக்கும் பகிர்ந்துகொடுக்கிறார். 

தேவனாகிய கர்த்தர் ஆதாமுக்கு  மிருகங்களுக்கும் பறவைகளுக்கும் பேரிடும் சிலாக்கியத்தைக் கொடுத்தாலும்,  ஆதாமினிடத்தில்  இன்னும் பூரணமான சந்தோஷம் காணப்படவில்லை.   இந்தப் பூமியில் ஏராளமான மிருகங்களும் பறவைகளும் இருந்தாலும், ஆதாமுக்கோ ஏற்ற துணை இன்னும் காணப்படவில்லை (ஆதி 2:20).

மனுஷனுடைய சுபாவம் மிகவும் விசேஷமானது. மனுஷசிருஷ்டி மற்ற சிருஷ்டிகளைவிட மேன்மையானது. உலகத்தின் மாயையான காரியங்கள் மனுஷனுக்கு மெய்யான சந்தோஷத்தைக் கொடுக்காது. உலகத்திலுள்ள  எல்லா சம்பத்துக்களையும் மனுஷன் பெற்றிருந்தாலும், அவை மனுஷனுக்கு ஏற்ற துணையாகயிருக்காது.  அவை மனுஷனுடைய ஆத்துமாவை திருப்திபண்ணாது. 

மனுஷனுடைய சரீரத்திலும் ஆத்துமாவிலும் ஒரு சில அடிப்படை தேவைகள் இருக்கிறது.  இந்தத் தேவைகளையும்,  மனுஷனுடைய ஆசைகளையும் அவனுக்கு ஏற்ற துணையால்  மாத்திரமே திருப்திபண்ண முடியும். ஆகையினால்தான் மனுஷன் தனிமையாயிருப்பது நல்லதல்ல என்றும் அவனுக்கு  ஏற்ற துணையை  உண்டாக்குவேன்  என்றும்  தேவனாகிய   கர்த்தர் சொன்னார்.

மனுஷி 

ஆதி 2:21#25



ஆதி 2:21. அப்பொழுது தேவனாகிய கர்த்தர் ஆதாமுக்கு அயர்ந்த       நித்திரையை வரப்பண்ணினார், அவன் நித்திரையடைந்தான்; அவர் அவன் விலா எலும்புகளில் ஒன்றை எடுத்து, அந்த இடத்தைச் சதையினால் அடைத்தார். 

ஆதி 2:22. தேவனாகிய கர்த்தர் தாம் மனுஷனில் எடுத்த விலா எலும்பை மனுஷியாக உருவாக்கி, அவளை மனுஷனிடத்தில் கொண்டு வந்தார். 

ஆதி 2:23. அப்பொழுது ஆதாம்: இவள் என் எலும்பில் எலும்பும், என் மாம்சத்தில் மாம்சமுமாய் இருக்கிறாள்; இவள் மனுஷனில் எடுக்கப்பட்டபடியினால் மனுஷி என்னப்படுவாள் என்றான். 

ஆதி 2:24. இதினிமித்தம் புருஷன் தன் தகப்பனையும் தன் தாயையும் விட்டு, தன் மனைவியோடே இசைந்திருப்பான்; அவர்கள் ஒரே மாம்சமாயிருப்பார்கள். 

ஆதி 2:25. ஆதாமும் அவன் மனைவியுமாகிய இருவரும் நிர்வாணிகளாயிருந்தும், வெட்கப்படாதிருந்தார்கள்.

மருத்துவமனையில் அறுவை சிகிச்சை செய்வதற்கு முன்பாக மயக்க மருந்து கொடுப்பது போன்றிருக்கிறது. ஆதாம் நித்திரையடைந்தான்; அவர் அவன் விலா எலும்புகளில் ஒன்றை எடுத்து, அந்த இடத்தைச் சதையினால் அடைத்தார்.      (ஆதி 15:12; 1சாமு  26:12; தானி 8:18).

ஆதாமுக்கு ஏற்ற துணையாக  தேவன் மனுஷியை உருவாக்குகிறார்.  தேவன்  முதலில்  ஆதாமையே உருவாக்கினார்.  அதன் பின்புதான் அவர்  ஏவாளை உருவாக்குகிறார்.  

""முதலாவது ஆதாம் உருவாக்கப்பட்டான், பின்பு ஏவாள் உருவாக்கப்பட்டாள்''  (1தீமோ 2:13). 

புருஷன் தன் குடும்பத்திற்கு  தலையைப்போல இருக்கிறான். அவனுடைய மனைவியோ  அந்தத் தலைக்கு கிரீடமாயிருக்கிறாள்.  அவள் தன் புருஷனுக்கும் கிரீடமாயிருக்கிறவள். 

தேவன் மனுஷனை  இந்தப் பூமியின் மண்ணால் உருவாக்கினார். ஸ்திரீயானவளோ  மண்ணிலிருந்து உருவாக்கப்பட்ட  மனுஷனுடைய விலா எலும்புகளில்  ஒன்றினால்  உருவாக்கப்பட்டிருக்கிறாள்.  ஆகையினால் ஸ்திரீக்கும் மண்ணே ஆதாரமாயிருக்கிறது.  தேவன்  ஸ்திரீயையும்  மண்ணினால் உருவாக்கியிருக்கிறார். புருஷன் மண்ணிலிருந்து உருவாக்கப்பட்டவன்.  ஸ்திரீ மண்ணிலிருந்து உருவாக்கப்பட்ட,  புருஷனிலிருந்து உருவாக்கப்பட்டவள்.

தேவனாகிய கர்த்தர் ஆதாமுக்கு அயர்ந்த நித்திரையை வரப்பண்ணுகிறார், ஆதாம் நித்திரையடைந்தார்; தேவன் ஆதாமின் விலா எலும்புகளில் ஒன்றை எடுத்து, அந்த இடத்தைச் சதையினால் அடைக்கிறார் (ஆதி 2:21).

தேவன் ஆதாமின் மனைவியை சிருஷ்டிக்கும்போது, ஆதாம்  நித்திரையிலிருக்கிறார். ஆதாம்  தன்னுடைய கவலைகளையும்,  வருத்தங்களையும், பாரங்களையும் தேவன்மீது வைத்துவிட்டு, அயர்ந்த நித்திரையிலிருக்கிறார். ஆதாம் தன்னை தேவனுடைய சித்தத்திற்கும்,  அவருடைய ஞானத்திற்கும் ஒப்புக்கொடுத்து  நித்திரைபண்ணுகிறார். 

தன்னை உருவாக்கின கர்த்தர் யெகோவாயீரேயாக  இருக்கிறார் என்பது ஆதாமுக்கு தெரியும்.  யெகேவாயீரே என்னும் பெயருக்கு ""கர்த்தர் பார்த்துக்கொள்வார்'' என்று பொருள். கர்த்தர் தம்முடைய தெய்வீக சித்தத்தின் பிரகாரம், தமக்கு சித்தமான வேளையிலே, தன்னுடைய தேவைகளை சந்திப்பார் என்று   ஆதாம் தேவனாகிய கர்த்தர்மீது நம்பிக்கை வைத்திருக்கிறார்.

தேவனாகிய கர்த்தர் ஆதாமுக்கு  அயர்ந்த நித்திரையை வரப்பண்ணுகிறார்.  ஆதாம் இன்னும் பாவம் செய்யவில்லை.  ஆகையினால் தேவன் ஆதாமுக்கு  வேதனையை  அனுமதிக்கவில்லை.  தேவன்  ஆதாமின் விலா எலும்புகளில் ஒன்றை எடுத்து, அந்த இடத்தை சதையினால்   அடைக்கிறபோது, ஆதாமின் சரீரத்தில்   எந்த வேதனையும் உண்டாகவில்லை.  ஆதாம் அப்போது  பாவத்தை அறியாத  மனுஷனாக இருக்கிறதினால், அவர்  சரீர வேதனையை அறியாத மனுஷனாகவும் இருக்கிறார். 

தேவனாகிய கர்த்தர் தாம் மனுஷனில் எடுத்த விலா எலும்பை மனுஷியாக உருவாக்கி, அவளை மனுஷனிடத்தில் கொண்டு வருகிறார் (ஆதி 2:22).

தேவன் ஏவாளை  ஆதாமின் தலையிலிருந்து உருவாக்கவில்லை.        தேவன் அவ்வாறு செய்திருந்தால்  ஏவாள் ஆதாமை ஆளுகை செய்வாள். தேவன் ஏவாளை ஆதாமின் பாதத்திலிருந்தும் உருவாக்கவில்லை. தேவன்  அவ்வாறு செய்திருந்தால் ஆதாம் ஏவாளை  தன்னுடைய காலில் வைத்து நசுக்கியிருப்பார். 

தேவனாகிய கர்த்தரோ மனுஷனில் எடுத்த விலா எலும்பை மனுஷியாக உருவாக்குகிறார். விலா பகுதி ஆதாமுக்கும் ஏவாளுக்கும்  சமமான பகுதியாகயிருக்கிறது.  மனுஷனுடைய விலா எலும்பு  அவனுடைய  கைகளுக்கு கீழே இருக்கிறது. மனுஷன் தன்னுடைய மனைவிக்கு தன் கைகளினால் பாதுகாப்பு கொடுக்கவேண்டும். விலா      எலும்பு மனுஷனுடைய இருதயத்திற்கு அருகாமையிலிருக்கிறது.  மனுஷன் தன்னுடைய மனைவியை தன் இருதயத்தின்  நினைவில் வைத்திருக்கவேண்டும்.

விவாகம் கனமுள்ளது. தேவன் மனுஷியை உருவாக்கி அவளை  மனுஷனிடத்தில் கொண்டு வருகிறார்.  அவர்கள் இருவரும்  விவாக சம்பந்தத்தில்  இணைக்கப்படுகிறார்கள். இந்த விவாகம் மிகவும் கண்ணியமான விவாகம்.  இந்த விவாகத்தை  தேவனாகிய கர்த்தர் தாமே நடத்தி வைக்கிறார். இது பரிசுத்தமான விவாகம்.

திருமணங்கள்  சொர்க்கத்தில் நிச்சயிக்கப்படுகிறது என்று சொல்லுகிறார்கள். இது ஒரு மெய்யான வாக்கியம்.  திருமணத்தில் இணைக்கப்படுகிற புருஷனும் மனைவியும் தேவனுடைய  கரங்களின்  கிரியைகளாயிருக்கிறார்கள். தேவன் தம்முடைய வல்லமையினால்  புருஷனையும் ஸ்திரீயையும்  உருவாக்குகிறார்.  இப்போது  அவர்கள் இருவரும் தேவனுடைய பிரமாணத்தினால் ஒன்றாக இணைக்கப்படுகிறார்கள்.

ஸ்திரீயானவளுக்கு  தேவனே பிதாவாயிருக்கிறார். பிதாவானவர்  ஸ்திரீயை  மனுஷனிடத்தில் கொண்டு வருகிறார். மனுஷி  மனுஷனுக்கு ஏற்ற துணையாயிருக்க வேண்டும் என்பது தேவனுடைய சித்தம்.  தேவனாகிய கர்த்தர் மனுஷியை       தம்முடைய விசேஷித்த கிருபையினால் உருவாக்கியிருக்கிறார். அவர் தம்முடைய  விசேஷித்த பராமரிப்பினால், மனுஷியை  மனுஷனிடத்தில் கொண்டு வருகிறார். மனுஷி  மனுஷனுக்கு ஏற்ற துணையாயிருக்க வேண்டும் என்பது தேவனுடைய சித்தம். 

தேவனாகிய கர்த்தர் ஆதாமுக்கும் பிதாவாயிருக்கிறார்.  ஆதாம்  தேவனாகிய கர்த்தரிடத்திலிருந்து ஏவாளைப் பெற்றுக்கொள்கிறார்.  நாம்   தேவனுடைய  கிருபைகளையும், வரங்களையும் மனத்தாழ்மையோடும்,  நன்றியுள்ள இருதயத்தோடும் பெற்றுக்கொள்ளவேண்டும். தேவனுடைய கிருபைக்காகவும்,  அவருடைய ஞானத்திற்காகவும் நாம் அவருக்கு நன்றி சொல்லவேண்டும். 

ஆதாம் ஏவாளை நேசிக்கிறார். தேவன் மனுஷியை மனுஷனிடத்தில் கொண்டு வந்தபோது, ஆதாம், ""இவள் என் எலும்பில் எலும்பும், என் மாம்சத்தில் மாம்சமுமாய் இருக்கிறாள்; இவள் மனுஷனில் எடுக்கப்பட்டபடியினால் மனுஷி என்னப்படுவாள்'' (ஆதி 2:23) என்று  சொல்லுகிறார்.

மனுஷி என்பதற்கான எபிரெய வார்த்தை ""ஈஷா'' என்பதாகும். இது மனுஷன் என்று பொருள்படும் ""ஈஷ்''  என்னும் வார்த்தையின் பெண்பால் பெயர்ச்சொல். மனுஷி மனுஷனிலிருந்து எடுக்கப்பட்டிருக்கிறாள். ஆகையினால்           ஈஷா என்னும் வார்த்தை ""பெண்  #  ஆண்'' என்று பொருள்படுகிறது. 

மனுஷி மனுஷனுடைய தலையிலிருந்து எடுக்கப்படவில்லை. அவ்வாறு           எடுக்கப்பட்டிருந்தால் மனுஷன் மனுஷியை சர்வாதிகாரியைப்போன்று ஆளுகை செய்வான். மனுஷனுடைய காலிலிருந்தும் மனுஷி எடுக்கப்படவில்லை. அவ்வாறு எடுக்கப் பட்டிருந்தால் மனுஷன் மனுஷியை மதிக்காமல் மிதித்து தள்ளி விடுவான். 

மனுஷனுடைய விலா எலும்பிலிருந்து மனுஷி எடுக்கப்பட்டிருக்கிறாள்.  ஆகையினால் மனுஷி மனுஷனுக்குச் சமமானவள். மனுஷனுடைய கையின்கீழ்             எடுக்கப்பட்டிருக்கிறாள். ஆகையினால் மனுஷன் மனுஷியைப் பாதுகாத்துப் பராமரிக்க வேண்டும். மனுஷனுடைய இருதயத்திற்கு அருகில் மனுஷி எடுக்கப்பட்டிருக்கிறாள். ஆகையினால் மனுஷன் மனுஷியை நேசிக்க வேண்டும்.  

ஆதாம் ஏவாளை மனுஷி என்று அழைப்பது, அவர் ஏவாளை ஏற்றுக்கொண்டதற்கு அடையாளம். ஏவாள் மனுஷி என்று அழைக்கப்படுகிறாள்.  ஆதாம்  ஆணாகயிருக்கிறார். ஏவாள் பெண்ணாகயிருக்கிறாள். இந்த வித்தியாசத்தை தவிர,  ஆதாமுக்கும் ஏவாளுக்கும் வேறு வித்தியாசம் எதுவுமில்லை.  ஆதாம் தேவசாயலாக உருவாக்கப்பட்டதுபோல, ஏவாளும் தேவசாயலாகவே உருவாக்கப்பட்டிருக்கிறாள்.

தேவனாகிய கர்த்தர் ஆதாமையும் ஏவாளையும் விவாக பந்தத்தில் இணைக்கிறார். ""இதினிமித்தம் புருஷன் தன் தகப்பனையும் தன் தாயையும் விட்டு, தன் மனைவியோடே இசைந்திருப்பான்; அவர்கள் ஒரே மாம்சமாயிருப்பார்கள்'' (ஆதி 2:24) என்று தேவனாகிய கர்த்தர் சொல்லுகிறார். 

மனுஷன் பாவத்தை அறியாததற்கு  முன்பாகவே, தேவனாகிய கர்த்தர்  ஓய்வுநாள் நியமத்தையும்,  விவாக நியமத்தையும் ஏற்படுத்துகிறார். ஓய்வுநாள் பிரமாணம்  சபையின் ஆசீர்வாதத்திற்காக நியமிக்கப்பட்டிருக்கிறது.  விவாக பிரமாணம்  மனுக்குலத்தின் ஆசீர்வாதத்திற்காக நியமிக்கப்பட்டிருக்கிறது. 

""அவர்களுக்கு அவர் பிரதியுத்தரமாக: ஆதியிலே மனுஷரை உண்டாக்கினவர் அவர்களை ஆணும் பெண்ணுமாக உண்டாக்கினார் என்பதையும், இதினிமித்தம் புருஷனானவன் தன் தகப்பனையும் தாயையும் விட்டுத் தன் மனைவியோடே இசைந்திருப்பான்; அவர்கள் இருவரும் ஒரே மாம்சமாயிருப்பார்கள் என்று அவர் சொன்னதையும், நீங்கள் வாசிக்கவில்லையா?'' (மத் 19:4,5).

விவாக மஞ்சம் கனமுள்ளது.       விவாக உறவு  மிகவும் வலுவானது.  இயற்கையான உறவுகளைவிட, விவாக உறவே  மிகவும் பெலமுள்ளது. பிள்ளைகள் விவாகம்பண்ணும்போது,  தங்கள் பெற்றோரின் சம்மதத்தைப் பெற்றுக்கொள்ள வேண்டும்.  விவாகம்பண்ணுவதற்கு முன்பாக  கர்த்தருடைய சமுகத்தில் ஜெபம்பண்ணி, அவருடைய ஆலோசனைகளையும் வழிநடத்துதல்களையும் பெற்றுக்கொள்ளவேண்டும்.

ஒருவனுக்கு ஒரு மனைவி என்பது  தேவனுடைய  பிரமாணம்.  ஒருவன் பல மனைவிகளை விவாகம்பண்ணி,  திருமண உறவை  முறித்துப்போடக்கூடாது.  திருமணத்தை பலவீனப்படுத்தக்கூடாது.  தள்ளுதற்சீட்டு கொடுப்பது கர்த்தருக்கு பிரியமானதல்ல. 

""அவர் ஒருவனையல்லவா படைத்தார்? ஆவி அவரிடத்தில் பரிபூரணமாயிருந்ததே, பின்னைஏன் ஒருவனைப் படைத்தார்? தேவபக்தியுள்ள சந்ததியைப் பெறும்படிதானே. ஆகையால் ஒருவனும் தன் இளவயதின் மனைவிக்குத் துரோகம்பண்ணாதபடிக்கு, உங்கள் ஆவியைக் குறித்து எச்சரிக்கையாயிருங்கள்'' (மல் 2:15). 

""தள்ளிவிடுதலை நான் வெறுக்கிறேன் என்று இஸ்ரவே-ன் தேவனாகிய கர்த்தர் சொல்லுகிறார்; அப்படிப்பட்டவன் கொடுமையினால் தன் வஸ்திரத்தை மூடுகிறான் என்று சேனைகளின் கர்த்தர் சொல்லுகிறார்; ஆகையால் நீங்கள் துரோகம்பண்ணாமல் உங்கள் ஆவியைக்குறித்து எச்சரிக்கையாயிருங்கள்'' (மல் 2:16).

புருஷனுக்கும் மனைவிக்கும் இடையேயுள்ள அன்பு  வலுவாகயிருக்கவேண்டும். 

""அப்படியே, புருஷர்களும் தங்கள் மனைவிகளைத் தங்கள் சொந்த சரீரங்களாகப் பாவித்து, அவர்களில் அன்புகூரவேண்டும்; தன் மனைவியில் அன்புகூருகிறவன் தன்னில்தான் அன்புகூருகிறான்''           (எபே 5:28).

மனுக்குலத்தின்  முதல் பெற்றோரான ஆதாமும் ஏவாளும் பரிசுத்தமானவர்களாகவும், பாவம் அறியாதவர்களாகவும் இருந்தபோது  அவர்களுடைய விவாகம் நடைபெற்றது. ஆதாமும் அவர் மனைவியுமாகிய      இருவரும் நிர்வாணிகளாயிருந்தும், வெட்கப்படாதிருந்தார்கள்              (ஆதி 2:25).

ஆதாமும் ஏவாளும் ஏதேன் தோட்டத்திலிருக்கிறார்கள். அங்கே      குளிரும்  வெயிலின் உஷ்ணமும்  அதிகமாயிருக்கிறது.  அவர்களை இயற்கையின் தாக்கங்களிலிருந்து பாதுகாத்துக்கொள்வதற்கு,  அவர்களுக்கு வஸ்திரம் தேவைப்படவில்லை. அவர்கள் இருவரும் ஏதேன் தோட்டத்திலே நிர்வாணிகளாயிருக்கிறார்கள். ஆனாலும் அவர்கள் வெட்கப்படாதிருக்கிறார்கள்.  அவர்கள் வெட்கப்படுவதற்கு காரணம்  ஒன்றுமில்லை. அவர்களுக்கு வெட்கம் என்றால் என்ன என்று தெரியவில்லை.  

மனச்சாட்சியில் பாவமில்லாதவர்களின் முகங்களில் வெட்கமோ, அவமானமோ இருக்காது.


